
VINKOVIĆEV PORTAL 
ZAGREBAČKE STOLNE CRKVE 


Vinkovićevog portala danas nema na pročelju zagrebačke 
stolne crkve. On je — kao i mnoge druge umjetnine — pao 
žrtvom Bolleove restauracije, koja je u ime »čistoće stila« uni- 
štila množtvo umjetničkih spomenika. 

Uklonjen sa svog mjesta, taj portal danas više nije na 
okupu. Njegovi se skulptorski dielovi nalaze na tri različita 
mjesta, a arhitektonske česti propadaju na nevremenu i u 
zemlji, te postoji ozbiljna bojazan, da taj umjetnički spome- 
nik, koji se uza sve nepogode do danas u glavnom ipak sačuvao, 
sasvim propadne. 

Taj se portal danas više ne može vidjeti u njegovoj podpu- 
nosti i na njegovu pravom mjestu. On je razstavljen i uklonjen 
našem svakdanjem promatranju. Možemo ga sebi samo pred- 
staviti po onim svjetlopisnim snimkama, koje su učinjene, dok 
je još bio na pročelju stolne crkve, zatim po nekim nacrtima, 
koji su nam do danas ostali sačuvani, i konačno po sadašnjim 
svjetlopisnim snimkama njegovih detalja, koji se nalaze na 
različitim mjestima. 


“ Arhitektura 


Vinkovićev se portal nalazio na pročelju stolne crkve, ali 
ne točno u sredini pročelja, nego malo potisnut prema sjever- 
nom tornju, kako nam svjedoči Schmidtov nacrt iz god. 1878. 
Danas nije više moguće ustanoviti, koliki je bio taj odklon 
od horizontalne osi stolne crkve, no da je bio vidljiv, svjedoči 
i Weiss.! Čitav je portal zajedno sa svojim zabatom odskočio 
od pročelja toliko, da su se u debljini zida nalazili samo 
dovratnici sa jednim stupom portalnog predvorja i jednim me- 
đuprostorom. 

Portal je bio skladna cjelina, sastavljena iz dva glavna 
diela: šiljati je zabat uokvirio četiri šiljasta luka, koje nose 


1 Weiss K., Der Dom zu Agram. Wien 1860., str. 27. 

stupovi. Portalno predvorje sačinjavala su sa svake strane po 
četiri obla stupa, koja su bila tako smještena, da se predvorje 
stepenasto suživalo do samog ulaza u crkvu. 


Stupovi, zajedno s bazama i kapitelima, iznosili su 1,55 m visine, 
a bili su smješteni u udubinama na 0,55 m visokim nerazčlanjenim 
podnožjima (Sockeln). Baze stupova su izrazito atičke sa dva čvora 
(Wulst) i jednim žliebom među njima. Trupla su stupova obla i posve 
gladka — bez plastične ornamentike — obratno, nego što kaže Weiss? 
—.a po njemu i Barl&? Oni su zamienili truplja stupova sa uglovima 
među njima, koji su urešeni listnatom ornamentikom. 

Tri vanjska para stupova imadu modifikaciju klasičnih kompo- 
zitnih kapitela, a četvrti nutarnji par nosi izrazito jonske kapitele. 
Dr. željko Jiroušeka naziva prve kapitele kapitelima »u obliku čaške 
nadjeveni pupoljcima«. Međutim do sada pronađeni kapiteli ne- 
maju na sebi pupoljaka, nego modifikaciju voluta klasičnoga jonskog ka- 
pitela. Listnati je ornamenat na njima sličan hrastovom lišću. Po svo- 
jem obliku ovo su samo čaškasti kapiteli (Blitterkelchkapitell), a ne »u 
obliku čaške nadjeveni pupoljcima« (Knospenkapiten). 


Nad kapitelima se uzdižu obli lukovi (Rundstabe) jednakog pro- 
mjera, kao i stupovi. Savijaju se prema sredini portala u obliku stla- 
čenog gotičkog luka, a površina im je posve gladka, bez ornamenata, kao 
i površina stupova, 

Između pojedinih stupova i lukova portala nalaze se kruškoliko 
profilirani uglovi udubina, u kojima su smješteni stupovi i lukovi. Ovi 
su uglovi od podnožja portala pa do vrla lukova tako urešeni plastič- 
nom ornamentikom, da svaki par ovih uglova imade drugi ornamentalni 
motiv. Ugao između trećeg i četvrtog luka nije imao nikakvog orna- 
menta, kao ni obrubni trak oko lunete portala. 


Ugaoni trak između trećeg i četvrtog luka ne sjeda točno na svoj 
vertikalni produžak između trećeg i četvrtog stupa portalnog predvorja, 
nego je nešto šireg razpona. Taj ugaoni trak luka nije imao ni orna- 
menata, premda je njegovo vertikalno produženje bilo ukrašeno listna- 
tim ornamentom. Četvrti portalni luk točno sjeda na četvrti stup, ali je 
njegova profilacija posve drugčija od profilacije ostalih portalnih lu- 
kova. Isto je tako ugaona profilacija oko same lunete, kao i profilacija 
između trećeg i četvrtog luka, posve drugčije izvedena od profilacije 
ostalih uglova. 


Ulaz u crkvu uokviruju četverouglasti, dosta težki dovrat- 
nici, a mjesto nadvratnika izpunjaju lunetu portala težke 


2 N. dj., str. 27. 

3 Barlč J., Stari portal zagrebačke prvostolne crkve. Vjestnik hrv. 
arheoložkog družtva nove serije sv. 13. (1913.—1914.), str. 307. 

4 Jiroušek Ž., Priegled razvoja arhitekture, plastike i slikarstva u 
Banskoj Hrvatskoj od XII. do konca XVIII. stoljeća. Posebni odtisak iz 
II. svezka I. knjige zbornika »Naša domovina«, Zagreb 1943., str. 8. 

barokne volute s anđelom u vrhu, koji u rukama drži ploču 
s nadpisom: DOMUS MEA DOMUS ORATIONIS EST. Do- 
vratnici su sa volutama izrađeni iz crna mramora; anđeo je 
izklesan iz biela mramora.“ 

Čitavo je portalno predvorje s vanjske strane uokvirivao 
zubčasti ornamenat, koji je tekao sa svake strane portala od 
podnožja stupova do vrha portalnog luka. 

Oko portalnog se predvorja dizao masivni zidni trup por- 
tala, koji se u vrhu završavao šiljatim zabatom. Zabat je 
bio pokriven kamenim pločama, koje su na pročelju portala 
odskočile od ostale portalne plohe, te su tako činile završni 
vienac. Taj je vienac bio zubčasto narezan. 

U zidnoj su plohi bile izdubene niše za kipove svetaca. 


U vrhu su završavale trolistnatim ( kleeblattformig) završetkom 
nazubčanim poput školjke. Dvie su od ovih niša bile sa strane por- 
talnog predvorja tako, da su im školjkasti završetci sezali nešto iznad 
kapitela na stupovima. Druge su dvie bile nad prvima. Ostalih je tri- 
naest bilo razređeno gotovo uzporedo sa zabatnim viencem, i to na sva- 
koj strani zabata po šest, a trinaesta se nalazila u vrhu zabata. Niše su 
međusobno dielili polustupovi, izrađeni u dubokom reljefu. U donjem su 
dielu niša bile konzole u obliku četvrtine kugle. Na tim su se konzolama 
u nišama nalazili kipovi svetaca. 


Nad srednjom je nišom u vrhu portala bio grb jednog do- 
natora portala, a izpod te niše, neposredno nad zubčastim lu- 
kom, nalazio se grb drugog donatora. 

Portal je bio visok 13,07 m od najniže stepenice pred ula- 
zom u stolnu crkvu pa do vrha zabata. Najveća širina iznosila 
je 11,40 m. Visina zabatnog trokuta imala je 4,15 m. Portalno 
je predvorje od zemlje do vrha zubčanog luka bilo visoko 
8,50 m, a razpon je toga zubčanog luka iznosio 9,22 m. Sam je 
ulazni otvor od zemlje pa do vrha obrubnog lučnog traka oko 
lunete bio visok 5,8 m, a širina je ulaznog otvora, računajući 
ovamo i zapreminu četverouglatih dovratnika, iznosila 3,85 m. 
Dubina je predvorja u presjeku bila 1,78 m, a k tome su sami 
dovratnici bili duboki još 80 em. Čitav je portal od pročelja 
stolne crkve odskočio za l,/4m. Mjere su uzete sa Bollćova 
nacrta, koji je načinjen kod samog demoliranja portala. Ove 


lasa 5 Tkalčić 1. K., Prvostolna crkva zagrebačka nekoč i sada. Zagreb 
» str. 48. Kukuljević (str. 11) donosi isti nadpis, ali bez »EST«. 


* Kukuljević ; 11. 
Tkalčić 1. K.. . : Bena crkva zagrebačka. Zagreb 1856., str. 

mjere imađu tek zaokruženu vriednost, te nisu pouzdane na 
svaki centimetar," ali im u desetninama metra treba vjerovati. 

Građa, iz koje su izrađeni arhitektonski dielovi portala, u 
glavnom je trostruka. To svjedoče još sačuvane arhitektonske 
česti, kao i oni pisci, koji su o portalu pisali, dok je on još bio 
na svome mjestu i u cjelini.“ 

Predvorje i trokutasti zabat izrađeni su iz pješčanog kamena sla- 
bije vrste, osim jednog diela lukova u zabatu i prostora među njima, 
koji su iz tvrđeg vapnenca. Weiss? kaže, da su svi lukovi u zabatu izra- 
đeni od tvrđeg kamena, ali sačuvani ulomci dokazuju, da su neki lukovi 
u zabatu bili izrađeni iz pješčanog kamena, kao i čitav okvir portala. 


Dovratnici i barokne volute u timpanonu bili su načinjeni iz crna 
mramora. 


Ikonografija portala 


Figuralni ures nije bio prosut površinom portala bez ikakva 
značenja. Među skulpturama postoji dublja veza, koja sve fi- 
gure povezuje u idejnu cjelinu. U kompoziciji je naglašena mi- 
sao odkupljenja ljudskog roda preko obćenite, katoličke Crkve, 
u kojoj je i zagrebačka crkva živi član, Odkupiteljsku misao iz- 
riču reljefi Marijina Navieštenja. Čitava je Crkva zastupana 
u svom osnivaču Isusu Kristu i u prvim svojim propoviedni- 
cima: apostolima. Zagrebačku crkvu predstavljaju kraljevi sv. 
Stjepan i sv. Ladislav, koji su s njom u uzkoj vezi. 

Prema ovoj glavnoj zamisli razpoređene su figuralne po- 
jedinosti portala, 


i.Lavovi. 


Sa svake su strane portalnog predvorja bila na podnožji- 
ma visokima oko 120 cm, dva lava stražara. Podnožja su 
izrađena u obliku konzola, koje su počivale na četverougla- 
tim plintama. Lavovi su izklesani iz biela mramora i prikazani 
su, kako ležeći, uzdignute glave, široko otvorenih očiju, gle- 
daju ravno preda se. Griva je lavovima u dugim prameno- 
vima gladko prilegla uz vrat i prsa. Oba su lava svojom ve- 
ličinom, načinom izradbe i stavom posve ista. Stilski na prvi 


T Tako je na pr. u mjerilu 1 : 25 dubina predvorja 7,2 cm, što iznosi 
1,80 m. Međutim je na tom nacrtu ubilježena dubina i u podpunoj mjeri 
a iznosi 1,78 m. : 

8 Weis K., n. dj. str. 28. 

% N. dj. str. 28. 

pogled odaju karakteristike romaničkih skulptura, ali su 
stvarno vrlo daleko od romanike. 


Lavovi su na portalima bili omiljela tema srednjega vieka, napose 
romaničkog stilskog razdoblja. Srednji im je viek pridavao posebno zna- 
čenje,“ ali je lavovima na zagrebačkom portalu težko pridavati kakvu 
simboliku, jer je već davno prije njihova postanka prošlo vrieme, u kome 
su lavovi služili kao simboli nekih ideja. Imali su samo dekorativni 
značaj. To su t. zv. lavovi-čuvari. Bili su portalu dodani zato, što je 
slične lavove imao i onaj portal, koji je kod gradnje zagrebačkog portala 
služio majstoru za uzor. Danas se nalaze pohranjeni u državnom histo- 
rijskom muzeju u Zagrebu. š 


2. Kipovikraljevasv. Stjepanaisv. Ladislava. 


Iznad lavova bili su u nišama na pročelju portala kipovi 
kraljeva sv. Stjepana i sv. Ladislava od biela kamena u narav« 
noj veličini. 

U niši je na sjevernoj strani bio kip sv. Ladislava s kru- 
nom na glavi. 


Duga mu i široko razčešljana kosa pada na ramena, a brada mu 
s brcima siže do sredine prsiju. Stoji tako, da lievom nogom drži svu 
težinu tiela, a desnom je zakoraknuo napried. Haljina mu je na prsima 
stegnuta kopčama sa gajtanima i prepasana pojasom, Preko ramena 
imade plašt, koji je na prsima zakopčan. Danas nije moguće sa sigur- 
nošću ustanoviti što je sv. Ladislav držao u rukama, 'jer je kip bez 
desne i lieve ruke. Po starijem se svjetlopisu čini, da je u lievoj ruci 
držao neki kovčežić, a desna je ruka bila već tada odkinuta. 


Kip sv. Stjepana kralja bio je smješten na južnoj strani 
portalnog pročelja. I ovaj kralj imade na glavi krunu. 


Kosa mu široko pada na ramena, samo su pramenovi nešto valo- 
vitiji i dublje urezani nego kod sv. Ladislava. Brada je jače iztaknuta, 
ali uža i kraća. Sv. je Stjepan, kao i sv. Ladislav, težinu tiela prenio na 
lievu nogu. Prikazan je u oklopu, a na nogama imade nazuvke. Oklop 
je na prsima urešen stilizacijom listnatog ornamenta. Preko ramena se 
zaogrnuo plaštem, kojemu su rubovi obtočeni draguljima. Lievu je ruku 
spustio na mač, te njome podržava štit, obrubljen baroknim volutama. 
Na štitu je prikazan madžarski grb. Desna je ruka u podlaktici s kipa 
bila odkinuta još prije demoliranja portala. 


Kipovi sv. Ladislava i sv. Stjepana na portalu simbolički 
predstavljaju zagrebačku crkvu, jer su oba kralja bila u uzkoj 


19 Karaman Lj., Portal majstora Radovana u Trogiru. »Rad« Hr- 
mao akademije knjiga 262., umjetničkog razreda 3., Zagreb 1938., str. 

vezi i sa zagrebačkom biskupijom i zagrebačkom stolnom 
crkvom. 


Ladislav je oko 1094. utemeljio biskupiju, a u starije se vrieme 
držalo, da je sagradio i stolnu crkvu! Sv. je Stjepan patron stolne 
crkve. Zato je razumljivo da su njihovi kipovi stajali već kod samog 
ulaza u katedralu. Kipovi se danas čuvaju u muzeju grada Zagreba. 


3. Reljefi Marijina navještenja. 


Dvadesetak centimetara iznad niša sv. Stjepana i sv. La- 
dislava bile su plitke niše sa trolistnim završnim lukovima. U 
njima su bili postavljeni bas-reljefi Marijina Navještenja tako, 
da je na sjevernoj strani portala, nad kipom sv. Ladislava, bio 
reljef Bl. Dj. Marije, a na južnoj, nad kipom sv. Stjepana, re- 
ljef anđela Gabriela. 


Bl. Dj. Marija kleči na umjetnički izrađenom Klecalu, 
koje je tako okrenuto, da bismo Mariju morali, vidjeti u profilu, 
ali se ona gornjim dielom tiela i glavom okrenula gledaocu. 


Vedro čelo i lagani smiešak, te pogled, preko gledaoca usmjeren u 
daljinu, odaje biće, koje živi vlastitim životom ne obazirući se ni na 
anđela, koji joj donosi poruku s neba. Desnu je ruku stavila na prsa, a 
lijevom na klecalu pokazuje gledaocu otvorenu knjigu. Bogati se nabori 
njene haljine spuštaju niz tielo, a izpod njih se nazrieva podkoljenica 
desne noge, kojom je pokleknula na klecalu. Nad Marijinom je glavom 
bio prikazan golub, simbol Duha Svetoga, ali se nije sačuvao s relje- 
fom Marije, jer je bio izklesan na drugom komadu kamena. 


Drugi se detalj Navještenja nalazio na južnoj strani por- 
tala nad kipom sv. Stjepana. Predstavljao je arkanđela Ga- 
briela. Anđeo je prikazan u trenutku, kad se s neba spustio 
na zemlju. 


Anđeo. imade razširena krila, odjeća mu se još nije smirila uz tielo, 
a pojas mu leprša u zraku. Bujnu i vjetrom raztresenu kosu nadvisuje 
svetačka aureola. Glavu je malo sagnuo i okrenuo napried, kao da pod 
sobom promatra vjernike. Desnu je ruku podigao Mariji na pozdrav, a 
lievom drži ljiljan, simbol Marijina djevičanstva. Lievim je koljenom 
pokleknuo, te mu se bogata, renesansna: haljina tako nabrala nad des- 
nim koljenom, da je desna noga do iznad koljena ostala odkrivena, pa 
se vidi bogato izvezena dokoljenica. 


41 Farlati D., Illyrici sacri tomus quintus. Venetiis 1775., str. 377; 
Kukuljević I., n. dj. str. 1. 

Uza sve liepe forme ovih dvaju reljefa ipak se ne možemo 
oteti dojmu, da je njihova nutarnja povezanost slabo prikazana. 


Marija se okrenula od anđela i pokazuje gledaocu svoju knjigu 
upirući svoj pogled u daljinu, Anđeo pozdravlja Mariju, ali njegov po- 
gled ne sliedi pokreta desne ruke, nego izpod sebe promatra one, koji 
dolje prolaze. Umjetnik se borio sa profilnom usmjerenošću prizora i 
frontalnim izticanjem tjelesnih forma hoteći na taj način svratiti po- 
zornost promatrača. Uspjelo mu je jače privezati promatračev pogled 
za ova lica, koja kao da se suočuju s njim, ali je time stradala nutarnja 
povezanost prizora. 

Danas ova dva reljefa nisu na okupu. Reljef je sa likom BI. Dj. 
Marije pohranjen u muzeju grada Zagreba, a reljef je anđela smješten 
u Diecezanskom muzeju zagrebačke nadbiskupije. 


4. Kipovi Krista i apostola. 


u nišama su se portalnog zabata nalazili kipovi apostola, 
a u srednjoj je niši bio kip Krista. i 

U srednjoj niši, u vrhu portalnog zabata, nalazila se cen- 
tralna figura portala: lik Krista. 


Isusova je fizionomija ista, kako je već umjeinost običava prikazi- 
vati: duga, po sredini glave razdieljena kosa, spušta se niz zatiljak. 
Kratka je brada jedva primjetno razdieljena po sredini. Krist stoji u 
malo razkoračenom stavu. Čitavo se tielo malo nagnulo za desnom ru- 
kom, koju je podigao na blagoslov. U lievoj ruci u visini prsiju drži 
veliku kuglu, simbol kraljevske vlasti. Odjeven je u dugu haljinu, a 
preko nje prebacio je plašt. Nabori su i plašta i haljine vrlo mekano 
modelirani, te daju čitavoj statui dojam lakoće i otmjenosti, Draperija 
se Kristova odiela posve podudara sa draperijom odiela apostola Ivana, 
samo je sve u obratnom položaju. Kipu je odkinuta pest desne ruke 
a malo je odtučen i nos. Pohranjen je u Muzeju grada Zagreba. 


Na sjevernoj strani portala, u prvoj niši, računajući s vanj- 
ske strane prema sredini, nalazio se kip Jakova Mlađega. 


Apostol je odjevenu kratku pripasanu tuniku. Težinu je tiela spu- 
stio na lievu nogu, a desnom je slobodno zakoraknuo. Na nogama imade 
čizme ili neke vrste visokih dokoljenica, koje su nabrane iznad gležanja 
i u koljenima. Ogrnut je plaštem, koji je na prsima svezan u čvor. Na- 
bori su plašta i tunike naravni, široko modelirani i mekani. U desnoj ruci 
imade štap, simbol mučeničtva, a u lievoj drži knjigu. Po tomu zaključu- 
Jemno, da je to Jakov Mlađi.!? Kipu je odkinuta glava i još se do danas 
nije pronašla. Odkinula se ili kod skidanja kipa sa svoga mjesta ili 
kasnije kod prenošenja u kulu i iz kule, u kojoj su se čuvali dielovi 
E 

12 Detzel H., Christliche Ikonographie II. Bd. Freiburg i/B 1896., 


a 150; Kiinstle K., Ikonographie der Heiligen. Freiburg i/B 1926., str. 

portala. Kako je izgledala, možemo zaključiti po svjetlopisnoj snimci 
portala prije demoliranja. 


Do kipa Jakova Mlađeg bio je smješten kip sv. Šimuna 
apostola. Za njegovo mješto doznajemo iz starih svjetlopisnih 
snimaka, kao i iz Bolleove oznake »F«, koja označuje drugu 
nišu. 

Lik je to robustna mužkarca u zreloj muževnoj dobi. Ne preduga 
kovrčasta kosa, veoma iztaknuti brci i široka, u simetričnim prameno- 
vima razčešljana brada još jače iztiče njegovu robustnost. Prikazan je u 
hodu, ali mu je tielo tako statički oblikovano, da je težina tiela spu- 
štena na obje noge, te više izgleda, da apostol stoji u razkoračenom stavu, 
nego da hoda. Duga haljina i plašt pada sve do tla u težkim i dosta 
grubo modeliranim naborima. Svetac u desnoj ruci na prsima drži 
knjigu,“ a lievom pritište k sebi dugu pilu, znak svog mučeničtva.!+ 
Kip je još dobro sačuvan, a pohranjen je u muzeju grada Zagreba. 


U trećoj se udubini sa sjeverne strane nalazila statua sv. 
Bartola. 


Ova je vrlo liepa statua visoka, kao i sve druge, nešto preko 160 cm. 
Fine crte lica i lagano navorano čelo odaju posebnu ljubkost ovoga 
krepkoga muža. Podrezana, kovrčasta kosa i u pramenovima razčešljana 
brada, kao i dugi brci, još potenciraju plemenitost i ozbiljnost ličnih 
crta. Stoji težinom tiela na lievoj nozi, Lievom rukom drži zatvorenu 
knjigu, a u desnoj na prsima imade veliki nož, simbol mučeničtva.“" 
Odjeven je u dugu tuniku, a plaštem se zaogrnuo izpod desne ruke i 
pričvrstio ga na lievom ramenu. Bogati, ali mirni nabori tunike i plašta 
proizvode igru svietla i sjene, te još više naglašuju plastičnost ove vrlo 
liepe statue. Ona se može ubrojiti među najuspjelije kiparske radnje 
na zagrebačkom portalu. Danas se čuva u Diecezanskom muzeju. 


Na četvrtom je mjestu sa sjevera bio kip sv. Ivana apo- 
stola. To je statua mladića bez brade, punih obraza i gotovo 
ženskih crta lica. 


Po sredini tjemena razčešljana kosa pada mu u pramenovima na 
ramena. Stoji tako, da je jedva primjetno težinu tiela spustio na lievu 
nogu, Na desnoj ruci drži atribut (kalež), prislonjen uz tielo, a lievu 
je slobodno položio na prsa u visini pojasa. Dugu je haljinu prepasao 
pojasom, te ona u mekanim, mirnim naborima pada sve do stopala. Na 
prsima se razrez tunike oko vrata nabrao u dvostruki nabor. Povrh tu- 


18 Knjiga je obćeniti atribut sviju apostola (Kinstle K., n. dj. str. 
605), te označuje njihovu učiteljsku službu. 

14 Detzel K., n. dj. str. 159. : 

15 Detzel H., n. dj. str. 158; Kiunstle K., n dj. str. 116; Ricci E, 
Mille santi nell arte. Milano 1931., sv. Bartolomeo. 

18 Kinstle K., n. dj. str. 342. 

nike apostol je ogrnut plaštem, koji u liepim naborima teče izpod desne 
ruke i penje se na lievo rame, te preko ramena i desne nadlaktice slo- 
bodno pada niz tielo. Plemenitim izražajem lica i finom draperijom 
odiela ova se statua približava umjetničkoj vriednosti kipa sv. Bartola. 
Danas se nalazi u Diecezanskom muzeju. 


U petoj je niši bio kip sv. Andrije apostola. Prikazan je 
kao postariji muž, jakih ličnih kostiju, visoko uzvinutih obrva 
i navorana čela. 


Kratka mu je kosa vrlo kovrčasta, a iztaknuti nos, veliki brci i 
kovrčasta brada daju ovoj figuri izražaj robustnosti. Svetac čvrsto stoji 
na obje noge u malo razkoračenom stavu. U desnoj ruci imade knjigu, 
a lievom rukom drži svoj atribut: veliki križ u obliku slova »X«.!7 U 
sredini križa jasno se vidi Bollćova signatura »F' 7«, koja označuje mjesto 
statue na portalu. Svetac je odjeven u dugu tuniku, koju je stegnuo 
pojasom. Na prsima zakopčani plašt ovija oba ramena i spušta se mirno 
niz leđa odavajući dojam težine. Nabori tunike težko padaju u uzpo- 
rednoj liniji sa tielom. Čitava statua daje dojam robustnosti, a napose 
je naglašen zakon statike. Kod figure najviše udara u oči upravo go- 
lem križ. Danas je kip u Muzeju grada Zagreba, 


U šestoj je udubini bio kip sv. Petra apostola. 


Napola ćelava figura imade krupne, visoko uzvinute obrve, velike 
brkove i nešto kraću, ali široku i kovrčastu bradu. Petar je prikazan u 
hodu, ali se ipak ne možemo oteti dojmu da čvrsto stoji na obje noge. 
U lievoj ruci drži golem ključ, a na desnoj imade knjigu. Duga, u pojasu 
stegnuta tunika, pada u težkim naborima sve do gležanja. Plaštem se 
ogrnuo preko ramena i spustio ga niz leđa sve do tla, prebacivši mu 
jedan kraj preko desne nadlaktice. Otvoreni pogled i tielo, malo nagnuto 
napried, odaju neustrašivost i temperamentnost ovog apostola. Statua 
daje još jači dojam robustnosti od statue sv: Andrije. Čuva se u Muzeju 
grada Zagreba. 


U susjednoj niši do Kristova kipa, na južnoj strani portala, 
nalazila se statua sv. Pavla apostola. 


dida pita imade kratku kovrčastu kosu, visoko navorano čelo, vrlo 
kom a ove i dugu bradu, koja mu pokriva polovicu prsiju. Težinom 
GH i. na desnoj nozi. Odjeven je u dugu haljinu, a plašt je prebačen 
sa ma ramena preko leđa, te prolazi izpod lieve ruke na prednji 
ana še je njegov kraj pripasan pojasom. Nabori su haljine i pla- 
e a ovito razpoređeni, te se čini, kao da su vjetrom malo uzbi 
AL u" ruci na prsima imade knjigu, a lievom rukom drži dugi 
Nm po . Izpod desne ruke na plaštu vidi se Bollćova signatura 
. Svojom razigranom draperijom i jakim kontrastima svietla i 
———— EE 
" Detzel H., n. dj. str. 138. 

sjene ovaj kip pripada među one skulpture na portalu, koje imađu u 
sebi najviše života i pokreta. Danas se nalazi pohranjen u Muzeju grada 
Zagreba. 


Na istoj strani portala, u drugoj niši od sredine, nalazio se 
kip Jakova Starijega. 


S lica mu se odrazuje blagost. Podrezana kosa pada mu do zatiljka, 
a dugi brci i prikratka kovrčasta brada daju ovoj figuri blagog izgleda 
ton ozbiljnosti. Stoji tako, da je težinu tiela spustio na lievu nogu. Fi- 
gura nije jako razgibana, ali nije previše privezana za tle zakonom sta- 
tike. Svetac je odjeven u dugu tuniku, stegnutu pojasom, Preko ramena 
ogrnuo se putnim ogrtačem, a njegov je lievi kraj ovio izpod lieve ruke 
oko prednjeg diela tiela i na desnoj ga je strani zataknuo za pojas. 
Mekana i naravna draperija odaje vještu ruku majstora. Apostol na 
desnoj ruci ima knjigu, a lievom je prislonio na sebe dugi putnički štap. 
Na putnoj kabanici imade dvie školjke. Po tim atributima prepoznajemo 
Jakova Starijega.!* Danas je statua oštećena: odkinut je donji dio štapa 
i odkrhnuti su prednji dielovi stopala. Dok je kip stajao na portalu, 
bio je još neposredno prije skidanja čitav. Sada se čuva u Diecezanskom 
muzeju. 


Do kipa Jakova Starijega bio je smješten kip sv. Tome 
apostola. 


Figura je uzkih ramena, pa izgleda vitkija od ostalih. U razmjeru 
s ramenima dosta velika glava imade kratku kovrčastu kosu. Visoko je 
čelo gladko. Razmjerno su tanke obrve visoko uzvinute. Brci nisu pre- 
dugi, a brada je kratka i kovrčasta. Apostol težinom tiela stoji na lievoj 
nozi. Odjeven je u dugu, prepasanu haljinu. Plašt je prebacio preko 
leđa, ovio ga oko prsiju i svezao na desnom ramenu. Nabori su odiela 
mirni, ali nešto su teži od draperije Jakova Starijega. Desnom ru- 
kom drži knjigu. Nadlaktica je lieve ruke zagrnuta plaštem. Od lakta je 
tuka odkinuta, te ne znamo, što je u njoj držao. Odkinuta je bila, dok 
se još kip nalazio na portalu. 

Zbog nedostatka ikonografijskih atributa kod ove statue nameće se 
pitanje indentifikacije apostola, jer knjiga nije atribut, koji bi odlučio. 
Možda je ovaj apostol u desnoj ruci držao svoj specifični atribut,!? no 
danas je ta ruka odkinuta. Ostaje samo dokaz per ezclusionem i zaklju- 
čak iz mjesta, koje je zauzimao na portalu. Budući da se po ikonogra- 
fijskim atributima svih ostalih statua u zabatu dade posve sigurno usta- 
noviti identičnost pojedinih apostola, ova statua može prikazivati samo 
lik sv. Tome. Ovo potvrđuje i razpored apostola, kako ga nalazimo na 
portalu. Oni su naime poredani ovim redom (ako računamo od vrha 
portala i slažemo parove tako, da jednom apostolu na sjevernoj stra- 
ni dodajemo odgovarajući kip sa južne strane): Petar — Pavao, 


18 Ricci E., n. dj. str. 290. a 
19% Najčešći atribut sv. Tome jesu zidarske sprave (uglomjer) — vd. 
Kiinstle K., n. dj. str. 556. 


Vinkovićev portal zagrebačke stolne crkve 645 


Andrija — Jakov Stariji, Ivan — X (Toma), Bartolomej — Matej, Šimun 
— Juda Tadej, Jakov Mlađi — Filip. Isti se redoslied apostola nalazi u 
Rimskom misalu, u »Canon Missae« prije podizanja, sa jedinim izu- 
zetkom, da u molitvi Jakov i Filip dolaze na četvrtom mjestu, a na 
portalu su na šestome. Treći par apostola u tom liturgijskom tekstu čine 
Ivan i Toma, Kako se parovi apostola na portalu slažu s parovima u 
kanonu mise, sliedi, da apostolu Ivanu pripada sv. Toma. U trećoj se niši 
na južnoj strani portala dakle nalazila statua apostola Tome. Danas se 
ona čuva u Muzeju grada Zagreba. 


Do Tome je bio kip sv. Mateja. 


Prikazan je sa kratkom kovrčastom kosom, te s dugom bradom i 
brcima. Težinom tiela stoji na obje noge. Odjeven je u dugu haljinu, 
koja mu u ravnim naborima pada niz tielo. Ogrnut je plaštem, koji je 
više sličan misnici. Na desnoj ruci drži knjigu u vodoravnom položaju, 
a lievom je prislonio na sebe neke vrste sjekiru, znak mučeničtva. Na- 
bori su haljine vrlo jednostavni, a na plaštu gotovo primitivno urezani. 
Čitava statua daje dojam težine i rustičnosti. Pripada među najprimi- 
tivnije izrađene skulpture portala. Danas se nalazi pohranjena u Muzeju 
grada Zagreba. 

Po atributu moramo zaključiti, da je ovo zapravo statua sv. Matije 
apostola, koji je bio kockom izabran mjesto Jude, a ne apostola Mateja, 
carinika i evanđeliste. Sjekira je naime atribut Matije, dok je atribut 
Mateja kao evanđeliste anđeo, a kao apostola i mučenika koplje ili 
mač. Sv. Matija se vrlo riedko nalazi prikazan u zboru apostola, jer 
mjesto njega obično dolazi sv. Pavao.?? Vjerojatno je i umjetnik zagre- 
bačkog portala htio prikazati apostola Mateja, a ne Matiju, ali je za- 
mienio njihove atribute. Ako je pak htio hotimice prikazati sv. Matiju, 
onda je ovo jedan od vrlo riedkih slučajeva, da su u apostolskom zboru 
prikazani Matija i Pavao, a da je izostao Matej. 


U petoj se udubini nalazio kip sv. Jude Tadeja, apostola. 
Ovo je najljepša figura na portalu. 


Fine crte lica odaju blagi i plemeniti značaj. Brižno uređena i na 
zatiljku podrezana kosa liepo uokviruje lice. Dugi mu brci i duga brada 
padaju u mekanim pramenovima na prsa. Apostol posve slobodno stoji 
u stavu odmaranja. Težinu tiela nosi na desnoj nozi, a lievu je slo- 
bodno niže koljena prebacio preko desne. Odjeven je u kratku tuniku, 
koja mu u širokim naborima seže do koljena. Na nogama imade doko- 
ljenice. Jedan mu dio plašta prelazi u liepim naborima od lievog ra- 
mena preko prsiju do izpod desne ruke. Drugi se kraj s leđne strane 
kao vjetrom uzdignut nabrao oko glave u obliku aureole. Apostol u 
desnoj ruci imade knjigu, a lievom se podupro na debelu toljagu, svoj 
atribut.2! Vrlo liepa draperija odiela i stav apostola daju statui veliku 


zu M objetkel H. n. dj. str. 155—157, 160—162; Kinstle K., n. dj. str. 


%1 Kinstle K., n. dj. str. 359. 

živost. Napose plašt oko glave pokazuje, da je umjetnik htio prikazati 
trenutačni pokret, ali je taj pokret ipak malo uzporio, prikazavši apo- 
stola u stavu odmaranja, Ovaj se vrlo liepi kip danas nalazi u Diece- 
zanskom muzeju. 

U posljednjoj je niši s južne strane portala bio kip sv. Fi- 
lipa. 


Prikazan je kratke kose, gustih brkova i vrlo kratke kovrčaste 
brade. Stoji u malo razkoračenom stavu težinom tiela na obje noge. 
Odjeven je u dugu haljinu, koja imade ovratnik, te je na prsima za- 
kopčana poput kaputa i sapeta pojasom. Plašt je prebacio preko glave 
kao rubac i onda ga preko ramena spustio niz leđa, a desni mu je kraj 
izpod ruke zataknuo za pojas. U desnoj ruci drži knjigu, a lievom jena 
sebe prislonio golem, naopako okrenut križ, znak mučeničtva, koji mu. 
svom težinom stoji na desnom stopalu, Nabori su odiela jednostavni, ali 
ipak naravni. Statua obćenito daje dojam robustnosti, te svojom izrad-: 
bom mnogo zaostaje za kipom Jude Tadeja. Čuva se u Muzeju grada. 
Zagreba. 


Sa sv. Filipom završava niz apostola. Apostoli s Kristom. 
* zauzimaju najodličnije mjesto na portalu, te izpunjaju zidnu 
plohu zabata, ukidajući tako prazninu, koja bi nastala, da nema. 
tih statua. Preostali je dio zidne plohe u vrhovima zabata izpu-: 
njen grbovima donatora ovoga portala. 


Grbovi i nadpis 


Na portalu su se nalazila dva grba. Jedan je bio u vrhu 
zabata iznad Kristova kipa. 


Na ovalnoj ploči od biela kamena, urešenoj baroknim volutama, 
nalazilo se eliptično polje, uokvireno viencem od lovora. Na viencu 
su gore, dolje, desno i lievo izrađena četiri četverolatičasta  cvje- 
tića, slična cvietu jagode. U eliptičnom je polju štit, a nad njim mitra, 
obrubljena širokim rubovima, po sredini okomitom trakom podieljena 
na dva polja i urešena draguljima. S lieve strane mitre vidi se vrh 
biskupskog štapa. Dugi trakovi mitre vise s jedne i s druge strane štita, 
na kojem je grb: razkriljeni pelikan, okrenut na lievo, kako svojim. 
kljunom razdire grudi i krvlju hrani troje mlađih. Čitava je ploča vi- 
soka 76, a široka 60 cm. Visina samog štita s pelikanom iznosi 28 cm. 
Sada se nalazi u Državnom historijskom muzeju u Zagrebu. 


Izpod Kristova lika nalazila se druga ploča sa grbom i nad- 
pisom. 


Izrađena je od crvena kamena u obliku trokuta. Visoka je 1 m, a 
široka 1,15 m. Vodoravno je podieljena na dva polja. U vrhu je izra- 
đena glavica anđelka sa dva krila. Rubovi su ploče urešeni volutastom. 

ornamentikom. U gornjem je dielu ploče izdubeno polje u obliku ne- 
pravilne kružnice, a u njemu je grb: na troglavom brežuljku vuk, okre- 
nut na lievo, nosi u zubima janje. Nad štitom je šljem, a na njemu opet 
s desna na lievo vuk s janjetom u zubima. Od šljema i štita s grbom 
leprša dolje pognut heraldički listnati ornamenat. 

U donjem je dielu ploče gladko izbrušeno dugoljasto polje, i na 
njemu je majuskulom urezan sliedeći nadpis: 


COEPERAT HAEC PRAESVL BENEDICTUS VINKOVICH OLIM, 
PECTORE FLAGRANTI DONA PARARE DEO, 
QVAE LVDOVICVS EGO FECI WKOSZLAVICH IPSA, 
VT QVEAT OPTATVM FINIS HABERE DECVS, 


LVX ATERNA DEo REGALIs IaNVaA TEMPLI, 


ides Zadnji je redak ovoga nadpisa pisan kronografski i odaje godinu 

Na naličju se ploče nalazi odlomak reljefa sa grobnim nadpisom 
zagrebačkog kanonika i arhiđakona Blaža od Moravča. Ovaj je kamen, 
koji je prije bio nadgrobni spomenik, 200 godina kasnije bio odklesan i 
na njegovu je naličju bio izrađen novi grb, koji je uzidan u zabat 
portala.22 Danas se ta ploča nalazi pohranjena u Muzeju grada Zagreba. 


Očito je, da drugi grb pripada zagrebačkom kanoniku Lju- 
devitu Vukoslaviću, jer se u nadpisu izričito spominje njegovo 
ime: »Ludovicus ego feci Wkoszlavich«. U samome je grbu pri- 
kazan vuk, što je jasna aluzija na ime Vukoslavić.* Taj je ka- 
nonik dao — kako se razabire iz nadpisa — staviti na portal 
svoj grb, pošio je dovršio na portalu ono, što je počeo »praesul 
Benedictus Vinkovich«. 

Grb s pelikanom nema na sebi nadpisa, te se ne može 
odmah znati, kome je pripadao. Ni po heraldičkom motivu ne 
možemo. definitivno odrediti osobu, kojoj je pripadao, jer se 
tiekom vremena više osoba služilo pelikanom kao svojim 
grbom.“ Ipak mitra nad grbom daje naslućivati, da bi ovo mo- 


*? Ivančan Lj.-Szabo Gj., Spomenkamen kanonika Vukoslavića — 
nadgrobna ploča Blaža od Moravča (1495.). »Narodna Starina«, knj. 8., 
Zagreb 1929., str. 105. 

28 Ivančan Lj., Podatci o zagrebačkim kanonicima od 1193.—1924., 
str. 590 (u arhivu Zbora Duhovne Mladeži Zagrebačke). 

24 Bojničić I. (Der Adel von Kroatien und Slavonien. Siebemachers 
Erosses und allgemeines Wappenbuch, vierten Bandes dreizehnte Ab- 
theilung. Niirnberg 1899.) donosi 16 različnih plemićkih obitelji, koje su 
imale u grbu samo pelikana (tab.: 6, 7, 9, 15, 25, 48, 61, 81, 84, 111, 132, 
140, 142, 144, 173, 175), a četiri, koje su pelikana imale kao sastavni dio 
grba uz druge motive (tab. 106, 109, 118, 140). 

gao biti grb biskupa Benedikta Vinkovića. Ovo potvrđuje iz- 
vorni Vinkovićev pečat. Na jednoj se naime izpravi, koju je 
izdao taj biskup, nalazi pečat s pelikanom u grbu i s obrubnim 
nadpisom biskupa Vinkovića." Grb je na tom pečatu isti, kao 
i na portalu, osobito se napadno podudaraju mitre. 

Iz analize pečata i portalnoga grba možemo s velikom vje- 
rojatnošću zaključiti, da bi na portalu mogao biti Vinkovićev 
grb. Ovu vjerojatnost još više učvršćuje tekst nadpisa izpod 
Vukoslavićeva grba, koji kaže, da je portal počeo graditi Vin- 
ković. Na zidovima same katedrale imade liep broj grbova onih 
biskupa, za kojih je sagrađen dotični dio crkve. Tako je iu 
ovom slučaju na Vinkovićevo djelo mogao biti stavljen samo 
Vinkovićev grb. 

Ali stariji pisci nisu taj grb pripisivali Benediktu Vinko- 
viću. Kukuljević“ ga i Tkalčić" pridaju biskupu Franji Ergelj- 
skome. Ergeljski nije s portalom imao nikakva posla, a i njegov 
je grb posve drugi: okrunjeni heraldički lav, okrenut s desna 
na lievo, osovio se na stražnje noge, a prednjim nogama drži 
visoku gotičku crkvu sa (koliko se može razabrati) tri tornja.?? 

Od Kukuljevićeva mišljenja mnogo je značajnija tvrdnja 
Pavla Rittera-Vitezovića. On kaže, da na portalu nije grb 
biskupa Vinkovića, nego zagrebačkog kanonika Ivana Josipa 
Babića." Babić je — kaže Ritter — Vukoslavićevim novcem 
dovršio portal i na nj je dao staviti Vukoslavićev i svoj grb. A 
njegov je grb posve isti, kao i Vinkovićev. Zato gore postav- 
ljeni pelikan može sačuvati uspomenu i Vinkovića i Babića. 


Da je Babić doista imao pelikana u grbu, svjedoči i njegov izvorni 
pečat. Na jednoj izpravi u Kaptolskom arhivu#" izpod Babićeva podpisa 


nalazi se i njegov pečat: unutar okrugla lovorova vienca jesu kratice , 


Babićeva imena: I(oannes) I(osephus) B(abbitsch) E(lectus) S(cardonen- 
sis) A(bbas) D(e) G(otto) S(acrae) C(aesareae) R(egiaeque) .... (Maiesta- 
tis Consiliarius) AR(chidiaconus) C(anonicus) Z(agrabiensis). U sredini je 
pečata okrugli štit, na kojem je prikazan razkriljeni pelikan, okrenut 


25 Nadbiskupski arhiv, acta ecclesiastica, vol 18 (stara signatura 
8/79). 

26 N. dj. str. 11. 

21. N. dj. str. 48. 

28 Kaptolski arhiv, acta antiqua fasc. 2, nr. 4. Bojničić (n. dj. tab. 
33.) krivo donosi grb Ergeljskoga, u kome lav drži kratki mač. 

29 Ritter Paulus, De Zagrabiensi episcopatu, gl. 15. Čuva se u Sve- 
učilištnoj knjižnici sg. R 3454 (citirano po priepisu Lj. Ivančana). 

30 Kaptolski arhiv II. odjel, acta ecclesiae metropolitanae vol. 15., 
bez broja. 

s desna na lievo, kako kljunom razdire svoje grudi i krvlju hrani troje 
mladih. Izpad štita su unakrst ovijene dvie lovorove grančice, iznad 
štita je mitra, a njoj s lieve strane biskupski štap. Trakovi su mitre 
oštro savinuti, a izpod tih trakova nalaze se tri šesterokrake zviezde. 

Glavni je heraldički motiv ovog pečata — pelikan — jednak kao 
i u grbu na portalu i na Vinkovićevom pečatu, samo su na Babićevom 
pečatu i na portalnom grbu pelikanova krila drugačije razkriljena, nego 
na Vinkovićevormi pečatu. U Vinkovićevom se pečatu vidi gnizedo, a 
Babićev pečat i portalni grb nemaju gniezda. Štit je na portalnom grbu 
dugoljast, sastavljen od izsječaka elipse. Na Vinkovićevom je pravilna 
elipsa, a na Babićevom je pravilan krug. Između mitre na portalnom 
grbu i mitre na Vinkovićevu pečatu postoji napadna sličnost, dok se Ba- 
bićeva mitra malo razlikuje. U Babićevom se pečatu izpod mitrinih 
trakova nalaze tri šesterokrake zviezde, a druga dva grba tih zviezda 
nemaju. Babićev je pečat obrubljen lovorovim viencem, kao i grb na 
portalu, samo je lovorovo lišće u obratnom smjeru i nema na sebi 
četiri četvorolatičasta cvjetića, kako ih imade grb na portalu. 

Glavni motiv i neke pojedinosti iste su u sva tri grba. U nekima 
je portalni grb više sličan Vinkovićevom pečatu, dok je u drugima 
sličniji Babićevu. Prema tome, samom analizom ovih triju grbova ne 
možemo sa sigurnošću odrediti, čiji je grb na portalu: da li Vinkovićev 
ili Babićev. 


U spisima se izvršitelja oporuke biskupa Vinkovića nalazi 
zaključak: »Arma vero seu insignia defuncti episcopi, et suc- 


.cessoris, si tamen id opus proportionaliter promoverit, operi 


eidem in singulari sculptura hinc et inde insculpta, aedificio 
inserentur et inaedificabuntur«.*' Ovo je doduše zaključak za 
budućnost, a nije svjedočanstvo da se to u istinu i dogodilo; no 
nema razloga sumnjati u ostvarenje toga zaključka, kad se 
inače izpunilo sve ostalo, što su izvršitelji Vinkovićeve oporuke 
zaključili o portalu. 

Prema tome svjedočanstvu bio bi na portalu grb Bene- 
dikta Vinkovića. To je doduše protivno Ritterovoj viesti, no 
stilske oznake toga grba, napose liepe barokne volute i čitava 
izradba grba, odaje bolju ruku, nego je izradba nekih kipova 
na portalu (na pr. sv. Šimuna, Andrije). Po tim je stilskim ozna- 
kama portalni grb mnogo bliži Babićevu vremenu (ft 1700. g.) 
nego li Vinkovićevu (f g. 1642.). Osim toga Ritter postavlja 
svoju tvrdnju kao suvremenik iztičući: »meo tempore«. 

Kako dakle uzkladiti Ritterovu tvrdnju sa svjedočanstvom 
ostavinskih spisa biskupa Vinkovića? Neki detalji na portal- 
nom grbu govore za Babića, neki — napose posve ista mitra — 


1 Nadb. arhiv, testamentaria nr. 42a. 

za Vinkovića, a po stilskim oznakama grb je bliži Babićevu 
vremenu. Preostaje jedino riešenje, da sadašnji portalni grb 
nije onaj prvotni, koji je na portal stavljen odlukom izvršite- 
lja Vinkovićeve oporuke. Možda je onaj grb bio već trošan ili 
je stradao od kakve nezgode (požar g. 1645.), pa je kanonik 
Babić dao načiniti novi grb, koji dakako nosi na sebi stilsko obi- 
lježje svoga vremena, a valjda i neke pojedinosti, preuzete od 
Babićeva grba. Da li je kod toga čina Babić imao namjeru po- 
staviti Vinkovićev grb ili svoj, koji je sličan kao i biskupov, da- 
nas ne možemo znati. No kako se jedan i drugi brinuo za po- 
ljepšanje portala, kako je jedan i drugi imao isti grb, »unde su- 
pereminens pelicanus Vinkovitii una... et Babitii... memo- 
riam servare potest«.*? 

Traganje je dakle za vlastnicima grbova iznielo tri 
osobe, koje su u vezi sa starim portalom. To su: biskup Bene- 
dikt Vinković, kanonik Ljudevit Vukoslavić i zagrebački ka- 
nonik i izabrani skradinski biskup Ivan Josip Babić. 


Vinkovićeva gradnja 


Nadpis na portalu izričito spominje, da je biskup Vinković 
počeo graditi portal: »Coeperat haec praesul Benedictus Vinko- 
vich«. Vinkovićevo je djelo nastavio kanonik Vukoslavić: »Quae 
Ludovicus ego feci Wkoszlavich ipsa«. Prema tome nadpis obi- 
lježuje vrieme gradnje portala: od Benedikta Vinkovića do 
Ljudevita Vukoslavića. Ovo vremensko razdoblje proširuje 
Ritter do kanonika Babića. 

Uzme li se u obzir samo portalni nadpis, tada portal nije 
mogao biti započet nikako prije 1630. g., kad je Vinković po- 
stao pećuhskim biskupom, jer je tada dobio pravo na naslov 
»praesul«, koji mu pridaje nadpis. 

Da je gradnja portala zaista početa za Benedikta Vinko- 
vića, svjedoče i neki stariji pisci, kao što su: rukopis samoga 
Benedikta Vinkovića o poviesti zagrebačke crkve i biskupa"; 
zatim Ritter-Vitezović, Farlati** i kanonik Toma Kovačević, 


32 Ritter P., n. dj. 

#8 »Benedicti Vinkovich episcopi Zagrabiensis notitiae episcopatus 
et episcoporum ecclesiae Zagrabiensis cum adnexis notitiis historicis et 
privilegiis eiusdem ecclesiae Zagrabiensis per duendam canonicum Za- 
grabiensem collectis« — u arhivu Hrvatske akademije sg. III. d. 110. 
(citirano po priepisu Lj. Ivančana). 

84 N. dj. str. 578. 

koji navodi i godinu,“ a od novijih Kukuljević.*“* Najveću je 
starost portalu pridavao Boll€*“, ali njemu sigurno nisu bila 
poznata svjedočanstva starijih pisaca ni arhivska građa; no 
upravo je čudno, kako je mogao prieći preko očite tvrdnje 
portalnog nadpisa. Zavele su ga obćenite stilske oznake portala, 
pa se na nadpis nije ni obazirao. Bollć je bio uvjeren, da portal 
potječe još od stare romaničke katedrale, koju je g. 1217. po- 
svetio biskup Stjepan I. Ovo je svoje mišljenje temeljio na ro- 
maničkom izgledu portala. Ali stari pisci i historijski doku- 
menti govore posve protivno. 

Od novijih se pisaca Tkalčić povratio na Kukuljevićevo da- 
tiranje podkrepljujući ga novo odkrivenom arhivskom gra- 
đom. On je u Kaptolskom arhivu* pronašao izvorni ugovor 
između biskupa Vinkovića i Kozme Millera, klesara iz Krškoga 
(Gurgfeld) u Kranjskoj, podpisan 7. siečnja g. 1640. Po tom je 
ugovoru Kozma Miller dužan »sa bivšeg portala stare stupove 
odklesati i druge na njihovo mjesto staviti. Zatim izklesati i 
postaviti kipove u uložnicah nad portal i postranice; i napokon 
klesanim kamenom pokriti ga; za ovu pako radnju dati će mu 
500 for., te 25 četvrtinkah pšenice, 15 četvrtinkah raži i 15 
četvrtinkah prosa, te 100 vedarah vina, 3 ugojene svinje 
(krnjaci) i potrebite skele i težake«.“ 

Ovime je Tkalčić definitivno riešio čisto historijsko pita- 
nje, točno određivši vrieme, prije kojega portal nije nastao. 
Ali Tkalčić nije ustanovio, kada se doista počelo s gradnjom, 
jer iz ugovora ne sliedi, da je on odmah i proveden. To je rie- 
šio Barlč“* objelodanivši bilježku s datumima odplate ugovo- | 
rene nagrade Kozmi Milleru.“ Iz ove se bilježke može zaklju- 
čiti, da je Miller počeo s radom odmah u proljeće g. 1640., jer 


#5 »Cathalogus praesulum Zagrabiensium« — arhiv Hrvatske aka- 
demije sg. II. a. 70.; III. d. 132. (citirano po priepisu Lj. Ivančana). Ovdje 
se nije bilo moguće poslužiti rukopisima Rafaela Levakovića: »Historia 
de fundatione episcopatus Zagrabiensis et structura cathedralis eccle- 
siae« i »Historia de fundatione ecclesiae et episcopatus Zagrabiensis nec 
non descriptio cathedralis ecclesiae«, koji se oba nalaze u arhivu Hr- 
vatske akademije, prvi pod sg. II. d. 60., a drugi pod sg. IV. c. 15. Ovi su 
rukopisi zbog ratnih prilika sada nepristupačni, a prije nisu bili pre- 


36 N. dj. str. 9. 

37 N. dj. str. 3. 

388 N. dj. str. 47. 

39 Acta capituli antiqua fasc. 101., nr. 44. 
40 N. dj. str. 47. 

41 Barlč J., n. dj. str. 312. 

42 Vd. bilježka 39. 

mu je već u subotu iza Tielova g. 1640. izplaćeno na račun za- 
službe 54 forinta. 


Vinkovića je na gradnju portala potakla potreba. Stari je 
portal uništilo vrieme, a i različne nepogode. Vjerojatno je 
najviše stradao g. 1528. u građanskom ratu između ferdinan- 
dovaca i zapoljevaca, te g. 1624., kada je katedrala postala 
žrtvom požara.“ Iza ovih je nezgoda stari portal bio veoma 
oštećen, pa je Vinković uzeo sebi za zadaću, da crkvu uresi no- 
vim portalom. Zato je po Millerovom proračunu trebao za por- 
tal pribaviti 8 centi željeza, vapna i pieska, drva i dasaka za 
skelu, pribor za dizanje kamenja, ulja i ostaloga tvoriva. Zatim 
radnike u kamenolomu, podvoz, jednoga tesara i gotovo svaki 
dan po osam radnika, te sve, što je potrebno za zidara. 


Jednom započeta gradnja redovito je nastavljena i vođena pune 
tri godine, kako pokazuju obroci izplate klesaru Milleru. Prvi puta mu 
je izplaćeno u subotu poslije Tielova g. 1640. 54 ranjska forinta. Drugi 
puta 26. kolovoza 1640. 15 ranjskih forinti. U godini 1641, primio je 10. 
srpnja 31, a 16. prosinca 50 ranjskih forinti i tri ugojene svinje. Do 
konca 1642. majstor je primio u novcu 230 forinti, a u živežu tri utov- 
ljene svinje, 57 vedara i 6 pinta vina, 8 četvrtinka pšenice, raži 10 četvr- 
tinka i tri četvrtine te 13 četvrtinka prosa. Ako u veličini izplatnih 
obroka smijemo gledati omjer već izvršenog posla, onda se na portalu 
najviše radilo g. 1641. Tada je naime majstoru dato 81 ranjskih forinti 
i tri svinje, dok mu je 1640. izplaćeno 69, a g. 1642. 80 ranjskih forinti. 
Po istim se izplatnim rokovima vidi, da posao nije prekidan, što više, 
radilo se i zimi, jer je g. 1641. majstor primio jedan obrok plaće 16. 
prosinca. 


Gradnja je bila u punome jeku, kad je 2. prosinca g. 1642. 
umro začetnik i jedini financier portala biskup Vinković. Nije 
dočekao dovršenje djela, ali je već za njegova života portal bio 
u glavnome gotov. Sliedi to iz činjenice, što je već 9. travnja 
g. 1643. kanonik lektor Franjo Jančiević s Millerom sklopio 
ugovor o postavljanju portala,“ u kojem govori u prošlom vre- 
menu, da je majstor portal načinio: »das khirchen tohr wel- 
ches er mit ihro gnaden herren Bischoffen... nach laut seines 
Pauzedel gemacht hat«. Kako je od biskupove smrti do ovoga 
ugovora prošlo tek četiri mjeseca i sedam dana, očito je, da je 
već za biskupova života velik dio posla bio izvršen, jer se za 
to vrieme ne bi bio mogao svladati veći posao. 


48 Tkalčić I. K., n. dj. str. 22—23, 47; Barl&., n. mj. str. 310. 
“4 Vd. bilježka 39. 

Vinkovićevom je smrću prestao vriediti ugovor, koji je on 
sklopio s Millerom, pa su radnje na portalu trebale prestati, i 
djelo je imalo ostati nedovršeno. Da se to ne dogodi, odlučili su 
izvršitelji Vinkovićeve oporuke vriednost ugovora i dalje pro- 
dužiti. Zaključeno je, da se ostatak ugovorene plaće izplati 
klesaru tako, da se 150 forinti u novcu i u naravi dade iz za- 
jedničkih prihoda kaptola, a ostatak iz onih prihoda, koji pri- 
padaju samoj crkvi. Potrebiti radnici, koje je po ugovoru do 
sada davao biskup, davat će se i na dalje iz biskupskih dobara.“ 

Na taj su način radnje nastavljene i za kratko vrieme pri- 
vedene kraju, Portal je za četiri mjeseca bio svršen — samo 
ga je trebalo postaviti na pročelje crkve. Zato je dne 9. travnja 
g. 1643. kanonik-lektor Franjo Jančiević načinio ugovor s Koz- 
mom Millerom za podignuće portala. Majstor je morao portal 
»auf das beste auf zu setzen und wie recht ist auch ohne scha- 
den als in der Mauererey und Steinmetzerey«. Kaptol će mu za 
taj posao dati 100 ranjskih forinti.“ 

Dokumenti ne govore izravno, kada je taj ugovor izvršen. 
Vukoslavićev nadpis kaže, da je Vinković počeo graditi portal, 
a dovršio ga je kanonik Vukoslavić: 


»Coeperat haec praesul Benedictus Vinkovich olim... quae Ludo- 
vicus ego feci Wkoszlavich ipsa, ut queat optatum finis habere decus«. 
Iz ovog se teksta razabire, da portal uobće nije bio dovršen prije Vuko- 
slavića, jer inače ne bi mogao napisati: »Ut queat optatum finis habere 
decus«. Isto su mišljenje zastupali od pisaca: Kovačević*", Farlatit#, Ku- 
kuljević#%, Weiss5% i Tkačić51, koji su to tvrdili samo na temelju nadpisa. 
Barlšč tvrdi, da je portal dovršen g. 1643. »To je (majstor) morao učiniti 
već glasom svoga ugovora, a napokon i nije bio to takav posao, da se 
ne bi dao u roku od četiri godine uz sva pomagala izvesti«.#? 

I ako je Barlč na dobrome putu, kada dovršenje portala vremenski 
određuje godinom 1643., ipak njegovi razlozi nisu tako jaki. Majstor je 
istina po ugovoru portal imao postaviti, ali iz toga ne sliedi, da ga je 
postavio već g. 1643. Moglo se dogoditi nešto, što bi spriečilo izvršenje 
ugovora. 

Imađe međutim i pisanih izvora, koji potvrđuju to Barlčovo mi- 
šljenje, a koje on nije upotriebio. U rukopisnom spisu Benedikta Vin- 


*5 Nadb. arhiv, testamentaria 42a. 
46 Vd. bilj, 39. 

kovića o zagrebačkoj biskupiji neki je kanonik zabilježio i ovo: »Por- 
tam novam maiorem... Benedictus Vinkoviez... construi curavit, quam 
anno Domini 1643 consumavit«.#* U navedenoj rečenici treba razlikovati 
dvie tvrdnje: prva je od njih, da je Vinković dovršio portal, a druga 
je, da ga je dovršio g. 1643. Jedna od njih može biti kriva, a da druga 
ništa ne gubi na istinitosti, pogotovu, ako se dovede u vezu sa drugim 
sigurnim činjenicama. Historijski nije točno, da je Vinković dovršio 
portal, jer je on g. 1643. bio već mrtav. Viest pak, da je portal dovršen 
g. 1643. u vezi sa ostalim dokumentima pokazuje se istinitom. Znademo 
naime, da je 9. travnja (1649. Jančiević sklopio ugovor o postavljanju 
portala, a ova tvrdnja popunjava viest iz ugovora spominjući, da je 
portal doista i podignut g. 1643. Sigurni dakle dokumenti ne govore 
ništa protiv te tvrdnje, nego njome postaju podpuniji. 

I sama je gore spomenuta pogrješka u tom svjedočanstvu doka- 
zom, da je portal bio dovršen najkraće vrieme iza Vinkovićeve smrti. 
Kad bi od njegove smrti do dovršenja portala prošlo više vremena, onda 
se pisac ne bi mogao zabuniti, pa to dovršenje pripisati samom Vinkoviću. 
Razmak je vremena između biskupove smrti i postavljanja portala bio 
tako malen, da se to nije ni opazilo. Portal je dakle mogao biti dovršen 
g. 1643., kako kazuje gornji izvor. 

Za to postoji još jedan posredni dokaz: Ritter“ kaže, da su na por- 
talu kipovi apostola i kraljeva za njegova vremena »de novo facti«. 
'Težko je reći, u čemu bi portal mogao biti nedovršen, ako ne u figural- 
nom uresu: statuama. Ako su statue za Ritterovo vrieme načinjene »de 
novo«, onda su na portalu već prije morale postojati neke statue, mjesto 
kojih su došle nove. A te starije statue mogu potjecati samo iz vremena 
gradnje portala, jer nema svjedočanstva, da bi nastale u koje drugo 
vrieme. 


Ovi dakle navodi potvrđuju Barlčovo mišljenje, da je por- 
tal bio dovršen neposredno iza Vinkovićeve smrti, a da ga nije 
dovršio tek Vukoslavić, kako spominje njegov nadpis. 

Ovo se mišljenje liepo dade dovesti u sklad i sa samim 
Vukoslavićevim nadpisom, premda on izričito spominje, da je 
portal dovršen g. 1673. Od podizanja naime portala na pro- 
čelje do Vukoslavićeva nadpisa prošlo je najmanje 30 godina." 
U tom je vremenu portal mogao postradati i to veoma brzo iza 
podignuća, pa se već nakon 30 godina držalo, da oubće i nije 
bio dovršen. Vukoslavić je onda popravke, a i neke preinake 
i umetke po suvremenom ukusu nazvao dovršenjem portala. 
Doista je dne 29. ožujka g. 1645. stolna crkva postala žrtvom 

58 Vd. bilj. 33. 


AN. dj. : 
55 Vd. Vukoslavićeva Obnova« str. 403/4. 

velikog požara", pa Barlč nagađa“, da je u toj nezgodi stradao 
i novi portal. Dokumenti o tome ništa ne govore", pa se to ne 
može tvrditi sa sigurnošću. Ali to se moglo dogoditi, jer je por- 
tal bio izbočen od pročelja, te su komadi krova, padajući na 
zemlju za vrieme požara, lagano mogli oštetiti i portal. Poslije 
požara bilo je nuždnije da se popravi svod i krov crkve, a por- 
tal je ostao oštećen valjda sve do Vukoslavićeva vremena, te 
je istom tada popravljen i tako reći »dovršen«. 


Vukoslavićeva obnova 


. Kronografski izpisan posljednji stih u Vukoslavićevom 
nadpisu kaže, da je kanonik Vukoslavić izvršio svoje djelo g. 
1673. Iz samog se nadpisa ne može doznati, što je tada nači- 
njeno, ali Ritter** spominje, da su tada Vukoslavićevim novcem 
izrađeni kipovi apostola i kraljeva sv. Stjepana i sv. Ladislava. 
Ovu viest potvrđuju i stilske oznake statua, no samo djelo- 
mično, što se tiče kipova apostola. Draperija odiela, statika i 
razgibanost tiela, te napose izražajnost i crte lica odaju u sta- 
tuama dvie (možda i tri )ruke, te dva vremenska razmaka. 


U jednu skupinu pripadaju kipovi sa jednostavnom, mirnom i po- 
nešto primitivnom draperijom odiela i sa veoma naglašenom statikom 
tiela.U izrazu lica i izvedbi kontura pokazuje se mnogo robustnosti, što 
više, i rustike, Ovamo idu kipovi: sv. Šimuna, Andrije, Petra, Tome, 
Mateja i Filipa. 

Drugu skupinu obilježuje lagana, fina i malo nemirna draperija 
odiela, mnogo jača prostorna razgibanost tiela, te liepe crte lica. Ovoj 
skupini pripadaju kipovi Ladislava i Stjepana, reljefi Navještenja, statue 
Jakova Mlađega, Bartolomeja i Ivana, Krista, Pavla i Jakova Starijega 
te Jude Tadeja. 


Po stilskim su oznakama ove figure mlađe od onih prve skupine. 
Pokazuju mnogo više baroknih crta od prvih, te po samim stilskim 
oznakama vremenski pripadaju pod konac 17. stoljeća, dok statue iz prve 
skupine jedva što imadu zajedničko s barokom. 


58 U arhivu Hrvatske akademije pod sg. II. d. 96. postoji suvre- 
meni izvještaj kaptola o požaru i ostalim štetama katedrale, ali sada 
nije bilo moguće ustanoviti, nema li taj izvještaj kakvih viesti o portalu. 
U Nadbiskupskom se arhivu (ecclesiastica nr. 99 — stara sg. III 8/97) 
nalazi dokumenat pod nadpisom »Status seu constitutio cathedralis 
ecelesiae Zagrabiensis in anno 1648. 13. Martii annotatus«, ali u tome 
dokumentu nema nikakve viesti o portalu. 

56 Tkalčić I. K., n. dj. str. 38. 

57 N. mj. str. 818. 

5% N. dj. 


656 Antun Ivandija 


Time je Ritterova tvrdnja dobila svoje pravo značenje: 
za Vukoslavića su ponovno izrađeni kipovi Ladislava i Stje- 
pana, te oni kipovi apostola, koji po stilskim oznakama pripa- 
daju pod konac 17. stoljeća. Kako je tih figura mnogo više, 
nego onih starijih (11 : 6), razumljivo je, da Ritter u izvještaju 
obćenito kaže: apostoli — »qui tamen apostoli«. 

Ali ove statue nisu odmah i postavljene na svoja mjesta. 
Ritter kaže, da_ih je dao poslije smrti kanonika Vukoslavića 
podignuti u niše na portal kanonik i izabrani skradinski biskup 
Ivan Josip Babić. Vukoslavić je umro 1. XII. 1677. Kipovi 
prema tome nisu stavljeni na portal prije 1. XII. 1677. Babić 
je umro u veljači g. 1700." Statue su dakle podignute na portal 
u vremenu između 1. XII. 1677. do veljače g. 1700. 

Prihvatimo li ovu tvrdnju, onda godina 1673., koja je upi- 
sana na portalu, ne znači vrieme, kada je portal konačno do- 
vršen, nego se može shvatiti kao početak Vukoslavićevih ra- 
dova, koji su se otegnuli sve do njegove smrti g. 1677. te su 
završeni istom za Babića. Vukoslavićeva je dakle restauracija 
portala počela g. 1673., a svršila svakako prije Babićeve smrti 
g. 1700. 

Osim navedenih statua tada su još postavljeni novi grbovi, 
a iz istog vremena potječu i dovratnici od crna mramora, te 
barokne volute u timpanonu. O dovratnicima i timpanonu do- 
kumenti ništa ne govore, ali njihov stil odaje isto vremensko 
razdoblje. Da li je u ostalim arhitektonskim dielovima što mie- 
njano ili popravljano, to danas ne znamo. 


Propast portala 


Vukoslavićevom su restauracijom svi radovi oko portala 
bili dovršeni. Portal je iza toga 200 godina ostao nepromienjen. 
U vrieme biskupa Vrhovca bilo je za portal načinjeno posebno 
krovište, koje se zimi podiglo nada nj, da ga zaštiti od kiše i 
sniega i da oborine ne raztvore inače mekani kamen, iz kojeg 
je bio načinjen.“ Toj pažnji treba zahvaliti, da se portal sve 


% Vd. bilj. 23. 

&$1 Ivančan Lj., n. dj. str. 610. 

62 Deductio actorum  visitae canonicae per excellentissimum  illu- 
strissimum, et reverendissimum  dominum . Maximilianum Verhovacz 
episcopum Zagrabiensem ete ete (tit) die 15. Jaunarii 1792. suo clero 
cathedrali indictae et 1la Ociobris 1794., terminatae. 

do kraja prošlog stoljeća dobro sačuvao, premda je bio iz slabe 
građe. 

Kad je osamdesetih godina prošlog stoljeća pokrenuto pi- 
tanje o restauraciji stolne crkve, zadržao je arhitekt Schmidt 
u svojoj osnovi na pročelju katedrale stari portal, ali ga je na- 
mjerovao preurediti, 


Po njegovoj su se zamisli imali sa portala odstraniti lavovi-stra- 
žari, zatim kipovi sv. Stjepana i Ladislava, reljefi Navještenja, oba grba, 
te barokni dovratnici i volute u timpanonu. Ulaz je trebao dobiti ravan 
nadvratnik, a u lunetu je mislio postaviti reljef Boga Otca. Na mjestu 
Vukoslavićeva grba imala je biti načinjena sliepa rozeta, a na vrh se 
portala imao postaviti križ, Po ovoj su osnovi imali pasti žrtvom u glav- 
nom dielovi Vukoslavićeve restauracije, osim kipova apostola. 


Izvođenje je Schmidtove osnove na priedlog samog 
Schmidta bilo povjereno Hermanu Bollću, koji se kod portala 
u početku namjeravao držati Schmidtova nacrta. Zato je sa 
portala najprije uklonio dovrainike sa volutama u timpa- 
nonu.“ Danas je nemoguće ustanoviti, do koje je mjere bila 
provedena ova Schmidtova osnova na portalu. Ona nije ostala 
konačnim riešenjem. Bollć je dao portal posve ukloniti sa pro- 
čelja stolne crkve, valjda zato, što on kao dosljedni provoditelj 
»čistoće stila« nije mogao na gotičkom pročelju stolne crkve 
zadržati »romanički« portal. A kako je bio uvjerenja, da portal 
pripada među najstarije dielove katedrale, da potječe još iz 
doba romanike“, nije se usudio posve ga uništiti, nego ga je 
mislio opet podići na drugome mjestu. Zato je kod demoliranja 
načinio točan nacrt, dao je numerirati svaki kamen i pojedine 
je brojeve unio u taj nacrt tako, da se portal može natrag uz- 
postaviti. Ovaj se izvorni Bollćov nacrt danas nalazi u Konzer- 
vatorskom uredu u Zagrebu, a njegova se kasnija nepodpuna 
kopija čuva u Muzeju grada Zagreba. 

Za vrieme rušenja portala jedan je dio kamenja sa skulp- 
turama bio smješten u srednju kulu na sjeveru katedralne sa- 
kristije, a drugi dio na hrpu pokraj kule. G. 1925. iznesene su 
neke statue iz kule za Kulturnu izložbu grada Zagreba, te su 
od tog vremena posuđene Gradskom muzeju, gdje se i danas 


%8 Ovu je snimku objelodanio Ivo Franić (»Zagreb«, listopad god. 
1934.), te je u razgovoru 2. X. 1943. piscu ovih redaka spomenuo, da se 
izvorni negativ razbio. 

54 Bolić H., Program o obnovi prvostolne crkve zagrebačke. Za- 
greb, 1884., str. 3. 

nalaze zajedno sa Vukoslavićevim grbom. Lavovi i Vinković- 
Babićev grb dospjeli su (vjerojatno iza smrti I. K. Tkalčića) u 
državni historijski muzej. G. 1938. počeli su ponovni radovi 
oko popravka katedrale, pa je kula, u kojoj se nalazio dio por- 
tala, upotrebljena za spremište. Zato je portalno kamenje izne- 
seno napolje, te na hrpi iza katedralne abside lagano, ali si- 
gurno propada na nevremenu. Preostale statue, koje nisu u 
Gradskom muzeju, smještene su u Diecezanskom muzeju za- 
grebačke nadbiskupije. Ono portalno kamenje, za koje u vre- 
menu demoliranja portala nije bilo mjesta u kuli, nego je 
smješteno na hrpu pokraj kule, dospjelo je još prije g. 1938. 
“u Nadbiskupski vrt na »Lurdsku spilju«. Tu, pokriveno zem- 
ljom, u trajnoj vlagi i obrašteno ukrasnim grmljem, te sasvim 
zaboravljeno, propada velikom brzinom.“ Mramorni dovratnici 
sa baroknim volutama već su prije netragom propali. 

Takav je svršetak dočekala »porta principalis... magni- 
fica et maiestati basilicae respondens«* zagrebačke stolne 
.crkve, koja je bila zanimljiva ne samo za povjestničara, nego 
je i zanimljiv umjetnički spomenik. 


Uzor Vinkovićevog portala 
Portal je imao više stilskih obilježja. Stariji su pisci izti- 
cali u glavnom dva najočitija: romaničko i barokno, ali se svi 
nisu slagali u tome, koje dielove treba prozvati romaničkima, 
a koje baroknima. 


Kukuljević" drži, da je čitav portal nastao za vrieme biskupa 
Vinkovića, samo mu se lavovi čine starijima od portala. Za Kukuljevićem 
se poveo i Weiss* nagađajući, da su romanički lavovi preuzeti sa prvot- 
nog romaničkog portala stolne crkve. Osim toga Weiss misli, da je od 
starog portala preuzet i velik dio zabatnih lukova.*? Strossmayeru"? je 
čitav portal romanički, osim dovratnika i voluta u timpanonu. Po Tkal- 
čiću su romaničkog stila stamo stupovi u predvorju portala, a kameni 
okvir i zabat jest »klesarska radnja barokizma«.71 Ovi su stupovi, po 

#5 Ova je »Lurdska spilja« pravo nalazište kamenja iz stare kate- 
drale. Tu imađe podosta skulptorskih i arhitektonskih fragmenata go- 
tike, od koje naši muzeji imadu inače vrlo malo ostataka, 

$ Vd. bilj. 62. 

$T N, dj. str. 11. 

#8 N, dj. str. 27. 

#9 N. dj. str. 28. I 

70 Strossmayer J. J., Nekoliko rieči o stolnoj crkvi zagrebačkoj. 
»Katolički list« g. 25. (1874), Prilog k br. 36. 

FLN, dj. str. 46. 

njegovu mišljenju, sredinom 17. stoljeća doneseni od. neke nepoznate 
crkve i smješteni na portal. Barlč opet"? čitav portal naziva romanič- 
kim, samo su dovratnici i timpanon nad njima bili izrađeni u izrazi- 
tom baroku. (zA 
Svatljivo je ovo protivurječje pisaca u određivanju stilskih 
oznaka portala, jer oni nisu dovoljno poznavali historijske do- 
kumente o gradnji portala i jer im je bila slabo pristupačna 
poredbena umjetnička građa. Prvi je Weiss"* zapazio veliku 
sličnost zagrebačkog portala sa portalom opatijske crkve u Sz. 
J&ku u Željeznoj županiji u Madžarskoj, ali on nije proveo do- 
statnu uzporedbu, te se njegova tvrdnja učinila samo nagađa- 
njem, na koje su se kasniji pisci malo osvrtali. Što više, Stros- 
smayer"* je bio uvjerenja, da je portal u J&ku gotički, dok je 
zagrebački građen u romaničkom stilu. Njemu se zagrebački 
portal čini sličnijim portalu bečke crkve sv. Stjepana. Tkalčić 
je Weissovo nagađanje .o genetičkoj vezi zagrebačkog portala 
sa portalom u J&4ku odbio a priori »s toga razloga, što u 17. 
vieku, kad je estetika u grobu ležala i kad je pokvareni ukus 
najljepše sredovječne sgrade kvario, nije bio iznimkom u tom 
vieku ni Zagreb«." 


Odlučni je dokaz za izpravnost Weissovog mišljenja do- 
nio Janko Barla"", pronašavši u Nadbiskupskom arhivu među 
Vinkovićevim ostavinskim spisima" bilježku, koja izričito go- 
vori, da je zagrebački portal građen po uzoru portala opatijske 
crkve u J&ku: »ad instar portae abbatiae de Dyak«. Time je 
Weissovo nagađanje dobilo sigurnu potvrdu u pisanim izvorima. 

Barlč ujedno nastoji pronaći uzrok i put, kojim je došlo do 
utjecaja portala u J4ku na Vinkovićev portal: sam je biskup 
odredio, da novi zagrebački portal bude izgrađen po uzoru por- 
tala u J&ku, koji je on vidio prolazeći često kroz Jak u Požun 
na sabor." 

Ali Vinković nije portal u J4ku vidio posve slučajno, kako 
misli Barlč. Već Farlati"" spominje, da je Vinković od g. 1632. 
posjedovao dvije opatije i to cistercitsku sv. Jurja »in oppido 


72 N. dj. str. 307. 

78 N. dj. str. 27. 

74 N. mj. 

.75 N. dj. str, 46. 

768 N. dj. str. 312. 

77 Nadb. arhiv, testamentaria, nr. 42a. 
78 Barlč J., n. mj. str. 311 

T% N. dj. str. 572. 

Diacensi« u Željeznoj županiji i benediktinsku Bl. Dj. Marije | 


»Catthariensis« u Zaladskoj županiji. Barlču kao da nije bila 
poznata ova Farlattijeva tvrdnja. Osim toga on opatiju u Jaku 
zove benediktinskom, a Farlati cistercitskom. Međutim je sada 
uspjelo u Kaptolskom arhivu pronaći dvie izvorne izprave, koje 
potvrđuju istinitost Farlattijeve tvrdnje.*" Prva je pisana na 
dan sv. Jakova apostola g. 1631. i njome ban Sigismund Erd&dy 
imenuje Benedikta Vinkovića opatom cistercitske opatije sv. 
Jurja »in regno Hungariae, comitatu Castriferrei, oppido Diak«. 
Drugom izpravom, koja je datirana 17. rujna 1632.*', isti Si- 
gismund Erd&dy daje Vinkoviću »abbatiam de Chattar eccle- 
siae B. Mariae V., ordinis sancti Benedicti« u Zaladskoj župa- 
niji, a Vesprimskoj biskupiji. 

Ove izprave rješavaju pitanje, kojem je redu pripadala 
opatija u J4ku. Osim toga doznajemo, da Vinković nije portal 
u J&ku upoznao posve slučajno na prolazu, nego je bio dugo- 
«godišnji opat dotične opatije, pa mu je portal bio: vrlo dobro 
poznat. Poznato je također, da je biskup Vinković imao dugu 
pravdu sa Nikolom Erdedijem** radi dohodaka od tih dviju 
opatija, pa nije nevjerojatno, da je Vinković htio u Zagrebu na 
neki simbolički način iztaknuti svoju jurisdikciju i nad opati- 
jom Jak, sagradivši novi portal zagrebačke crkve po uzoru 
portala u Jaku. 


Poredbena umjetnička građa 
1. Zabatni okvir. 


a) Arhitektonske česti. Pisani dokumenti ne- 
sumnjivo utvrđuju genetičku srodnost Vinkovićevog portala 
sa portalom opatijske crkve u J4ku. Analiza i međusobna uz- 
poredba ovih dvaju umjetničkih spomenika pokazat će, koliko 
se umjetnik zagrebačkog portala doista strogo držao uzora i 
koliko je od njega odstupio bilo svojevoljno, bilo prisiljen uz- 
klađivanjem nametnutog uzora sa samim mjestom portala. 

Na obći pogled zagrebački portal imade mnogo sličnosti 
sa portalom u Jaku. 


80 Acta ant. fase. 96. nr. 11. 
%1 Acta ant. fasc. 96. nr. 9. 
%2 Farlati D., n. dj. str. 572i sl. 

Jedan i drugi portal imade predvorje sa stupovima i zabatnim 1lu- 
kovima, koje se stepenasto sužuje prema unutrašnjosti, a uokvireno je 
šiljastim zabatom. Jedan i drugi imadu u nišama: zabata prikazan zbor 
apostola sa Kristom. Izpod niša apostola imade jedan i drugi portal niše 
sa reljefima svetaca. Također oba portala imadu na pročelju lavove- 
stražare. 


Uz ovu obćenitu sličnost u pojedinostima zagrebački se 
portal veoma razlikuje od portala u Jaku. 


Zabat portala u J&ku završava oštrim vrhom, a zagrebački je vrh 
vodoravno prisječen. Zabatni je vienac u J&ku gladak i žljebasto pro- 
filiran, a vienac Vinkovićeva portala je urešen zubčastim ornamentom. 
U vrhu zabata portal u Jaku imade romaničku sliepu biforu, a zagre- 
bački na tome mjestu imade Vinković-Babićev grb. 

Jedan i drugi portal imadu na zabatnoj plohi niše, u kojima su 
smješteni kipovi apostola, ali se razpored i izvedba niša na zagrebač- 
kom portalu veoma razlikuje od razporeda i načina izvedbe na portalu 
u J&ku. Na zagrebačkom su portalu sve niše bolje uzdignute do zabat- 
nog vienca nego na portalu u J&ku, te je između Kristove niše i završ- 
nog luka portalnog predvorja ostalo dosta prostora za Vukoslavićev 
grb. Na portalu u J&ku toga prostora nema. Na zagrebačkom su sve niše 
međusobno jednake, a u J&ku je Kristova mnogo šira i viša od ostalih. 
U omjeru prema kipovima apostola niše su u Jaku mnogo prostranije od 
zagrebačkih, te radi toga umjetnik na portalni zabat u J&ku nije mogao 
smjestiti svih dvanaest apostola sa Kristom, nego je nišu za jedanaestog 
i dvanaestog apostola morao načiniti u zidu crkve sa svake strane por- 
tala. Naprotiv je umjetnik zagrebačkog portala smjestio na portalni žza- 
bat sve apostole te ih je radi toga morao više stisnuti. Niše se razlikuju 
i po obliku. U J&ku svaka završava lukom u obliku trolišta sa žlje- 
bastim profilacijama čisto romaničkog značaja, a zagrebačke završuju 
doduše istim trolistnim lukom, ali je taj luk iznutra profiliran u obliku 
školjke. Niše u J&4ku imadu nadalje ravnu pozadinu, a zagrebačke su, 
koliko se čini (posve sigurho nije bilo moguće ustanoviti), završavale - 
polukrugom. U J4ku jednu nišu od druge diele podpuni stupovi, a u Za- 
grebu su stupovi izvedeni u dubokom reljefu. Površine su svih stupova 
u nišama zagrebačkog portala posve gladke, dok je na portalu u Jaku 
zadnji stup s desne strane urešen biljnim pleterom. Apostoli zagre- 
bačkog portala stoje na konzolama u obliku četvrtine kugle, a na por- 
talu u J&4ku ove konzole ne postoje. 

Izpod niša apostola nalaze se na zabatnom okviru jednog i drugog 
portala niše sa reljefima svetaca, samo su na portalu u Jaku ove niše u 
jednakoj visini s arhitravom u predvorju portala, dok su na zagrebač- 
kom. portalu izdignute mnogo više od kapitela na stupovima. Na za- 
grebačkom portalu obje niše završuju trolistnatim lukom, dok je u J4ku 
desna niša posve nepravilnog oblika, prilagođena obrisima reljefa. 

U donjern se dielu zabatnog okvira zagrebački portal veoma udaljio 
od svog uzora. Dok portal u J&ku na donjem dielu okvira ima posve 
praznu zidnu plohu, zagrebački naprotiv na tome mjestu imade niše za 

kipove sv. Ladislava do sv. o... koje završuju školjkastim dola 


krugom. 


: b) gioratst ukras zabatnog okvira. Maj- 
stor se najviše udaljio od uzora u figuralnoj dekoraciji zabat- 
nog okvira. 

Lavove na pročelju imadu oba portala, samo njihova mje- 
sta nisu okr 


: Portal u L Jaku imade lavove unutar portalnog predvorja na nizkim 
podnožjima, kako — posve u duhu romaničkog stila — nose na leđima 
šesti par stupova portalnog predvorja. Zagrebački naprotiv imade la- 
vove na pročelju zabatnog okvira izpod kipova sv. Ladislava i sv. Stje- 
pana i to na visokim podnožjima. Zagrebački lavovi nemaju službu no- 
sitelja stupova, nego su čisti ukras. Oni su posve drugačije oblikovani 
od lavova na portalu u J&ku. Težko je danas sa sigurnošću ustanoviti, 
Kako su izgledali prvotni - lavovi na portalu u Jaku. Lavovi, kakvi su 
danas; djelo su kasnije obnove“ portala. Eitelbergerov crtež, koji 
potječe. iz g. 1854.—5.,%% ne pozna tih lavova, nego na lievoj strani por- 
tala pod šestim stupom. imade samo ulomak jednog lava. Na desnoj 
strani je mjesto za lava prazno. Ipak se po FEitelbergerovom crtežu vidi, 
da su lavovi u Jaku bili prikazani stojeći, dok zagrebački leže. 

Ižrađujući lavove majstor Vinkovićeva portala nije mogao zatajiti i 
svoga vremena. Premda su oni bili smatrani romaničkim skulpturama, 
ipak su vrlo daleko od romanike. Pokazuju romaničkih crta u glavi. Tu 
se po svoj prilici umjetnik najviše držao uzora, a ostalo je tielo obliko- 
vao možda i nehotice imitirajući romanički uzor, ali posve u duhu svog 
vremena. Romanici je stran ležeći položaj; griva pada u slobodnim du- 
gim pramenovima, a romanika je obično stilizirano kovrča. Napose ro- 
manički umjetnik ne bi prikazao repove onako, kako su prikazani na la- 
vovima zagrebačkog portala. Lavovi su u romanici simbol jakosti i rado 


su prikazivani, kako podržavaju terete, I na portalu u Jaku nose šesti par, 


stupova. Zagrebački su lavovi naprotiv zamišljeni kao dekorativne fi- 
gure bez ikakve službe i bili su postavljeni na takvom mjestu, kuda ih 
romanički umjetnik ne bi bio nikada stavio. Sve ovo jasno govori, da 
lavovi zagrebačkog portala nisu romaničke skulpture, kako je mislio 
Kukuljević# i Weiss,#5 nego su mnogo kasnije nasljedovanje romanike, 
ali zamišljeno i izvedeno posve u duhu onog vremena, u kojem su ti 
lavovi.nastali. 


O uzoru posve neovisan ukras na Vinkovićevom portalu 


jesu kipovi sv. Ladislava i sv. Stjepana. Portal ih u Jaku uobće 


* Eitelberger von Edelberg R., Bericht iiber einen archšologischen 
Ausflug nach Ungarn in den Jahren 1854. und 1855. u »Jahrbuch der 
k. k. Central-Commission zur Erforschung und Erhaltung der Baudenk- 
male«. Wien 1856., str. 91 i sl. 

54 N, dj. str. 11. 

8 N. dj. str. 27. 

nema. Tu, gdje majstor nije bio vezan držati se predložaka, po- 
veo se posve naravno za stilom svoga vremena i izradio je ki- 
pove u izrazitom baroku. 


U nišama za reljefe portal u J4ku imade na lievoj strani 
reljef sv. Ane sa Bl. Dj. Marijom, a na desnoj je strani, u ne- 
pravilnoj niši, koja se prilagodila obrisima reljefa, prikazan 
Samson u borbi s lavom. Majstora je zagrebačkog portala 
vrieđala nesimetrija niša, te je obje načinio jednake. U nišama 
pak nije izradio reljefe sv. Ane i Samsona, nego se više prila- 
godio lokalnim prilikama i na reljefima je prikazao Navješte- 
nje. I u tim je ij repa org pokazao, da mu je romanika 
tuđa. > ' 

Najznačajniji primjer, kako se vladao umjetnik jednog 
stilskog razdoblja, kad je bio vezan na uzor iz preživjele stilske 
periode, pokazuju kipovi apostola na zagrebačkom portalu. | 

Umjetnik je po naručbi bio vezan prikazati apostole u zabatu kao 
što ih imade i portal u J&ku, ali je ipak zadržao slobodu u obradbi 
skulptura. Statue su u J&ku romanička djela: stav tiela, draperija 
odiela, napose obćenitost atributa (samo sv. Petar imade svoj specifični 
atribut) — sve to odaje romanički značaj ovih figura, Naprotiv figure 
Krista i apostola na zagrebačkom portalu — kako je to zapazio već 
Weis? — , i to ne samo one, koje potječu od Vukoslavićeve obnove, 
nego i one, koje su izrađene za Vinkovićevo vrieme, i po svom stavu, i 
po draperiji odiela, a napose po točnoj određenosti pojedinih atributa, 
potječu sve iz 17. stoljeća. Apostoli su zagrebačkog portala djelo dvaju 
majstora, koje dieli vremenski razmak, ali su ipak oba majstora uza 
sve provincijsko zakašnjenje blizi baroku. 

Dosadašnja analiza i uzporedba arhitektonskih i figuralnih 
česti zabatnog okvira zagrebačkog portala i portala u J4ku po- 
kazuje, da je zagrebački portal u genetičkoj vezi sa romaničkim 
portalom u Jaku. Od njega je preuzeo obći romanički izgled, 
ali je u pojedinostima čedo provincijskog, još nepodpuno raz- 
vijenog baroka. Iste stilske oznake, još s nekim drugima, koje 
su osobito važne, nosi na sebi i predvorje Vinkovićevog portala. 


2. Portalno predvorje. 


Uz obćenitu sličnost predvorja zagrebačkog portala sa 
predvorjem portala u J&ku u pojedinostima među ovim pred- 
vorjima postoji mnogo više razlika nego li među zabatnim 
okvirima. 


86 N. dj. str. 28. 

Predvorje jednog i drugog portala uokviruje zubčasti ornamenat. No 
dok na portalu u Jaku ovaj ornamenat u donjem dielu portala prelazi i 
na zabatni okvir, na zagrebačkom se portalu spušta samo do podnožja 
i tu ga nestaje. Zubčasti je ornamenat u J4ku nastao pravokutnim lom- 
ljehjem okruglog štapa, a zagrebački je izsječen u obliku pravokutno 
savinute prizme. ' R 

Zagrebački portal imade u predvorju četiri para stupova sa zabat- 
nim lukovima, a portal u J&ku imade ih šest pari. Prvi par stupova u 
Jaku nose lavovi, a zagrebački portal imade lavove na drugome mjestu. 
Podnožja stupova u J&ku prelaze iz kruga u osmerokut, koji je tako pro- 
filiran, kao da je pod teretom stlačen. Zagrebačka su podnožja jedno- 
stavne četverostrane prizme bez prielaza iz okrugle baze u četverostrahu 
prizmu pomoću ugaonog zalistka (Hckblatt). Podnožja su u JA4ku čisto 
romanička, dok se na zagrebačkim osjeća težnja za ravnom crtom, koju 
je majstor baštinio od renesanse. Dva para stupova u J4ku imadu gladke 
Površine, a ostala su četiri para — posve u duhu i slivaćanju romanič- 
kog stila — urešena biljnim pleterom i geometrijskom ornamentikom. 
Na zagrebačkim se stupovima naprotiv odrazuje klasično shvaćanje 
stupa kao arhitektonske česti, koja podržava teret. Zato su površine za- 
Srebačkih stupova posve gladke. Dva su kapitela na zagrebačkom por- 
talu izrazito jonska, a ostali su neka preinaka klasičnog kompozita. Na- 
protiv portal u J&ku imađe vrlo raznolike kapitele: korintske, s po- 
poljcima, sa biljnim pleterom i sa fantastičnim životinjama. Sve j& ovo 
u duhu romanike, koja traži bujnost invencije, dok zagrebački portal 
odaje u kapitelima mnogo više smisla za jedinstvenost. 


Portal u J&ku imade među stupovima pravokutne uglove, koji su 
vrlo značajni za romaniku. Ovi su uglovi urešeni geometrijskom orna- 
mentikom, samo je šesti ugao ukrašen biljnom valovnicom. Zagrebački 
Portal imađe naprotiv uglove kruškolikog oblika, a ornamentailni ures 
ovih uglova nema ništa zajedničko sa romaničkim načinom dekoriranja. 

Portal u J&ku imade iznad kapitela težki arhitrav, urešen biljnim 
pleterom i fantastičnim životinjama, a zagrebački nema arhitrava, nego 
se na kapitele odmah nastavljaju zabatni lukovi. Kao neko sjećanje na 
arhitrav može se shvatiti ođebljanje uglova među stupovima u istoj 
visini s kapitelima stupova. 


Najviše se ova dva portala međusobno razlikuju u zabatnim luko- 
vima. Portal u J&ku imade šest zabatnih lukova, a portal u Zagrebu 
imade ih pet, od kojih se četiri upiru na četiri para stupova, dok se peti 
spušta na dovratnike. Površine su ovih lukova na jednome i drugome 
portalu posve gladke i bez ukrasa. Uglovi su među lukovima na jednom 
i drugom portalu urešeni istom ornamentikom kao i njihova produže- 
nja među stupovima, osim četvrtog ugla na zagrebačkom portalu, koji 
je posve gladak, premda njegovo produženje među stupovima imade 
listnati ornamenat. Osim toga na zagrebačkom portalu između četvrtog 
i petog zabatnog luka nema ugla, nego se na tom mjestu nalazi široki 
žlieb. 

Razlika je i u razporedu zabatnih lukova. Na zagrebačkom se 
portalu svi lukovi i uglovi uzpinju u šiljatom stlačenom luku paralelno 

jedan uz drugi. Na portalu u J&ku ova je uzporednost razbijena. Nu- 
tarnja se tri luka sa tri ugla savijaju oko lunete u romaničkom polu- 
kružnom luku. Četvrti i peti luk sa četvrtim i petim uglom nadvijaju se 
nad polukružnim lukovima u stlačenom šiijatom luku, U polumjesecu, 
koji je nastao prielazom polukružnog luka u šiljati, smješten je reljef 
majimuna u biljnom ornamentu. Šesti zabatni luk sa šestim uglom i žub- 
častim okvirom savija se u uzdignutijem šiljatom luku nego je peti. 
Tako je portalni zabat razdieljen u tri pojasa, te je uklonjena jednolič- 
nost, koja bi nastala, kad bi svi zabatni lukovi i uglovi bili među sobora 
paralelni. Majstor zagrebačkog portala nije izbjegavao uzporednost lu- 
kova u zabatu i zato, što nije imao toliki broj lukova kao na portalu u 
Jaku, ali u prvome redu zato, što je svoje djelo morao uzskladiti sa sta- 
rijim dielovima, na koje je on samo nadograđivao — kako ćemo kasnije 
vidjeti. 

Portal u Jaku imade u luneti romanički reljef Krista na priestolju 
s knjigom u ruci, a mandorlu mu podržava sa svake strane po jedan 
anđeo. Da li je i majstor zagrebačkog portala, koji je radio po uzoru 
portala u J&ku, stavio u lunetu kakav reljef, ne znamo. Prije propašti 
toga portala bile su u luneti težke barokne volute sa anđelom u vrhu 
Ove su volute, kao i dovratnici, djelo kasnije Vukoslavićeve obnove, 
koja se više nije obazirala na portal u Jaku. 


Uzporedbom ovih dvaju portala nesumnjivo je utvrđena 
njihova genetička ovisnost, o kojoj govore i pisani povjestni 
izvori. Sličnost postoji u obćem arhitektonskom obliku i razpo- 
redu figuralne dekoracije, u obćem romaničkom izgledu. No 
postoje među njima i velike razlike u pojedinostima. Jedne od 
ovih razlika imadu izraziti značaj baroknog stila, ali još ne 
podpuno razvijenoga, te time inače po obćem izgledu roma- 
nički portal sigurno proglasuju djelom baroka. Ostalih stilskih 
oznaka zagrebačkog portala nema ni na uzor-portalu u J&ku, 
niti su vlastite stilskom razdoblju baroka, u kojem je portal 
nastao, nego nas vode u vrieme prije Vinkovića i time upućuju, 
da u dielovima Vinkovićeva portala, koji nose ova stilska obi- 
lježja, gledamo ostatke prvotnog portala zagrebačke stolne 
crkve, koji je postojao prije Vinkovićeve imitacije portala u 
Jaku. 


Prvotni portal zagrebačke stolne crkve 


Spomenute posebne stilske oznake pokazuje četvrti i peti 
luk u zabatu sa uglom između trećeg i četvrtog luka. 

Značajna se razlika između ovih lukova i ostalih dielova 
portala u načinu gradnje opaža na mjestu, gdje se ugao između 

trećeg i četvrtog luka u visini kapitela sastaje sa svojim verti- 
kalnim produženjem. 


Ostali se ugaoni trakovi točno upiru na svoja okomita produženja 


među stupovima, a ovaj trak imade veći lučni razpon. Osim toga je 


vertikalni dio ugaonog traka profiliran kruškoliko kao i ostali uglovi na 
portalu, te mu je površina urešena listnatim ornamentom, a njegov je. 
nastavak u zabatu naprotiv profiliran u obliku okrugla štapa i površinu 
imađe posve gladku. Postoji razlika i u građi: čitav je portal izrađen od: 
mekanog pješčanika, a ovi su lukovi od nešto tvrđeg vapnenca. 


Sve te razlike opravdavaju mišljenje, da spomenuti .za- 
batni lukovi nisu izrađeni u isto vrieme, kad i čitav portal, u 
njihove stilske oznake mogu prokazati razdoblje, u kojem if 
nastali. ' 

Profilacija lukova i širokih žljubova među njima mjesto 
uglova nosi na sebi oznake visoke gotike. Iste stilske karakte- 
ristike imade i pročelje zagrebačke stolne crkve. Prema tome 
bi ovi lukovi potjecali iz vremena gradnje crkvenog pročelja 
za koje Tkalčić nagađa, da je rađeno između g. 1300.—1342."" 


Ujedno su ovi lukovi jedini ostatci starog portala. Mišljenje 


prof. Jiroušeka** o ranogotičkom podrietlu nekih kapitela ne 
odgovara stvarnosti, jer zagrebački portal uobće nema kapi- 
tele sa pupoljcima, a građa, iz koje su izrađeni ti kapiteli, ista 
je, kakvu imadu Vinkovićevi dielovi portala. Kad se g. 1640. 
gradio novi portal, po uzoru onoga u J&ku, majstor je od sta- 
rog portala zadržao samo još tada dobro sačuvane lukove i 
njima je prilagodio ostali zabat. Radi toga se zagrebački portal 
u razporedu zabatnih lukova najviše udaljio od svoga uzora. 
Kasniji je majstor Vukoslavićeve obnove umetnuo u lunetu 
barokne volute i tada je hotimice odklesao donje dielove obrub- 
nog luka. 


si Težko je danas na temelju ovih ostataka sigurno ustano- 
viti, kako je izgledao prvotni portal. Na vojničkoj mapi oko 
god. 1528. stolna crkva imade ucrtan portal sa lukovima, 
koje uokviruje trokutasti zabat. No ovoj je vojničkoj mapi bila 
prva svrha prikazati obranbene kule i zidove, koji su točno 
ucrtani, a da li je tako točno ucrtana i stolna crkva, ne zna se. 
Obćeniti izgled približno odgovara stvarnosti. Vjerojatno je 
dakle i stari portal izgledao onako, kako ga prikazuje ova mapa. 


87. N. dj. str. 18. 
85 N, dj. str. 8. 


Vinkovićev portal zagrebačke stolne crkve 667 


Podkrepljuju to i ostatci starog portala, koje je pronašao Boll€,: 
kad je uklonio Vinkovićev portal. Na temelju tih ostataka Tkal- 
čić zaključuje: »Sudeć po odkrivenih temeljih prvobitni portal 
imao je sa strane ogromne babice, nad kojimi dizao se gotski 
zabat (Giebel), te je bez dvojbe nalik bio suvremenom južnom 
portalu župne crkve sv. Marka u Zagrebu«.* Ivo Franić obje- 
lodanio je nacrt tih ostataka." Ova rekonstrukcija prvotnog 
portala može biti više ili manje vjerojatna; danas se ne može 
točno ustanoviti. Sigurno je samo to, da je stari portal bio go- 
tički, a ne romanički. Njegove je najbolje sačuvane dielove: 
majstor. ugradio u Vinkovićev portal,.i tako su ostali sačuvani 
sve do vremena restauracije katedrale. Upropastio ih je baš 
onaj Bollć, koji je htio sve »gotizirati«, dok su majstori baroka 
znali s njime uzskladiti svoje djelo. 


Majstori Vinkovićeva portala 


Po stilskim se oznakama vidi, da su na onome dielu por- 
tala, koji je građen za Vinkovića i Vukoslavića, radila bar dva 
majstora. Jedan je gradio portal za Vinkovićevo vrieme, i za 
njega znademo iz ugovora o gradnji portala, a drugi je izvodio 
Vukoslavićevu obnovu, ali nam poviest nije sačuvala njegovo 
ime. 


Za prvog je umjetnika Kukuljević doznao iz Kovačevićeva Kata- 
loga, da potječe iz Kranjske. U isto vrieme, dok se gradio portal, zidao 
je i graditelj Ivan Albertal novi zvonik katedrale.?! Budući da je i 
Albertal bio iz Kranjske, Kukuljević je zaključio, da je graditelj zvo- 
nika i graditelj portala bila ista osoba. Tako je uztvrdio, da je Vinko- 
vićev portal sagradio Ivan Albertal,*2? Ovu je tvrdnju preuzeo i Weiss. 


Pravo ime prvog majstora odkrio je istom Tkalčić pro- 
našavši ugovor o gradnji portala.“ Taj ugovor spominje, da se 
majstor zove Kozma Miller i da potječe iz Krškoga u Kranjskoj. 
On se vlastoručno podpisao: »Cosmus Miller«, dok ga drugi u 


tom ugovoru podpisuju »Miiller«. 
( 
O njemu znademo samo, da je »Burger und Stanitzer in Gurgfeld 
in Crain«, Njegov život, umjetničko školovanje i druga njegova umjet- 

89 N. dj. str. 47. 

% »Zagreb« prosinac 1934. 

%1 Kukuljević I., n. dj. str. 8. 

92 Kukuljević I., n. dj. str. 9. 

% N, dj. str. 12. 

% Tkalčić I. K., n. dj. str. 47. 

nička djela nisu nam poznata. Vinkovićev portal zagrebačke katedrale 
kod nas je jedino do danas poznato njegovo djelo, Da li je on što radio 
na području Slovenije, sada nije bilo moguće ustanoviti. 

Majstorov umjetnički talenat ne možemo točno uočiti na Vinkovi- 
ćevom portalu, jer samo jedno njegovo djelo ne može ništa reći o nje- 
govu umjetničkom razvoju. Ne zna se, da li portal predstavlja početni 
ili završni stepen Millerove umjetničke ličnosti. Za takav sud potrebno 
je više poredbene građe nego je danas imamo, Osim toga bio je majstor 
ugovorom strogo vezan na određeni uzor (»iuxta formam sibi datam«)95, 
a to dje bilo veliko ograničenje vlastite invencije. 

Uza svu ovisnost o uzoru portal ipak odaje nekoliko majstorovih 
svojstava. Kod gradnje je portala vrlo dobro riešeno prilagođivanje 
novih dielova portala starima. Majstor je zadržao stlačene gotičke lukove 
i s njima je liepo uzskladio nove dislove portala, odstupivši u toine od 
uzora. Njegova se samostalnost očituje i u ostalim pojedinostima, u ko- 
jima se zagrebački portal ražlikuje od uzora u Jaku. To je najviše došlo 
do izražaja u izvođenju figuralnih česti portala. Figure na portalu nišu 
puko nasljedovanje uzora, nego su samostalno zamišljene i samostalno 
oblikovane, te mogu prokazati pravu umjetničku sposobnost Kozme 
Millera. 


Po stilskim se oznakama diele statue na pročelju u dvie 
skupine."* Vremenskom razdoblju g. 1640.—43., u kome je ra- 
dio Kozma Miller, odgovaraju skulpture prve skupine, t. j. 
statue apostola Šimuna, Andrije, Petra, Tome, Mateja i Filipa. 
Samo ove statue treba pripisati Kozmi Milleru, a ostale su 
nastale tridesetak godina kasnije, te nije vjerojatno, da je i 
njih izradio Miller, nego potječu od druge ruke. 


Glavno je obilježje Millerovih statua veoma naglašena statičnost i 
mir, gruba i jednostavna draperija odiela, strogi i nedovoljno određeni 
izraz lica, u čitavom držanju robustnost, a u izvođenju rustičnost, koja 
gratiiči sa primitivnošću (sv. Matej). Kozma Miller —— kako se pokazuje 
na Vinkovićevom portalu — nije bio jači kipar. Njegovi kipovi odaju 
tek provincijskog klesara, koji je vještiji u izvođenju djela po točnom 
nacrtu, nego li u samostalnom kiparskom radu. Težko je zaključiti, da li 
je on uobće imao kakvo umjetničko školovanje, jer su njegovi kipovi 
daleko od jačeg suvremenog utjecaja iz susjednih krajeva: Austrije i 
Venecije. Glavna mu je odlika, što je dobro kopirao uzor-portal, uzkla- 
divši tu kopiju sa ostatcima prvotnog portala, dok je u kiparstvu bio 
samo klesar (»Stanitzer«). 


Mnogo više umjetničkih sposobnosti svoga majstora po- 


kazuju ostale skulpture na portalu. Njihova je karakteristika 
mnogo veća prostorna razgibanost od prvih, plemenite crte lica 


* Kapt. arhiv, acta ant. fasc. 101., nr, 44. 
#5 Va: str: 161 


Vinkovićev portal zagrebačke stolne crkve 669 


i liepa, nešto nemirna draperija odiela. Imadu dosta obilježja 
baroka, a vremenski pripadaju Vukoslavićevoj obnovi portala. 
Odaju mnogo boljeg majstora, nego je bio Kozma Miller. Po- 
vjestni izvori nisu sačuvali njegovo ime, te je danas to gotovo 
nemoguće sa sigurnošću utvrditi. 


Zaključak 


Vinkovićev je portal zagrebačke stolne crkve jedan od 
primjera, na kojemu možemo promatrati nekoliko zanimljivih 
problema poviesti umjetnosti. 

On pokazuje utjecaje na umjetnost kod nas u 17. stoljeću. 
Načinjen je po uzoru portala u J4ku na zahtjev donatora por- 
tala. Umjetnik je bio strogo vezan na uzor, koji nije on sam 
odabrao po svojim umjetničkim sklonostima, nego mu je uzor 
bio nametnut. Ovo potvrđuju i rieči iz nadpisa na ugovoru Vin- 
kovića sa Kozmom Millerom: »Iuxta formam sibi datam«."" 
Majstor se morao držati ne samo uzora, nego mu je bio dan čak 
i nacrt. U tome se dakle slučaju ne može govoriti o slobodnim 
umjetničkim utjecajima. Naprotiv portal jasno pokazuje, da je 
Zagreb u XVII. stoljeću bio više pod umjetničkim utjeca- 
jem zapada nego li sjevera. Graditelj je portala iz Kranjske — 
isto tako, kao i suvremeni graditelj zvonika i propoviedaonice 
stolne crkve. U Zagreb su tada umjetnici dolazili iz Kranjske, 
Štajerske, Austrije, ali ne iz Mađarske. Već po toj činjenici 
možemo zaključiti, da je umjetnost gornje Hrvatske u 17. sto- 
ljeću bila više ovisna o zapadnim kulturnim središtima, nego o 
sjevernim. 

Vinkovićev portal također pokazuje, kako se vladao umjet- 
nik jednog stilskog razdoblja, kad je imao zadaću oponašati 
umjetninu starijeg stila. Zagrebački je portal kopija romanič- 
kog portala u Jaku, ali ta kopija nije romanička, nego je izve- 
dena u onome stilu, koji je prevladavao, kad je ta kopija na- 
stala, u baroku. Umjetnik se držao svog vremena, suvremenog 
umjetničkog izražavanja, a zadržao je samo obćeniti oblik sta- 
Tog uzora. Jedino je ovakav postupak logičan, jer stil je odraz 
kulture i odraz shvaćanja onog vremena, u kojem je nastao. 
Zato kod zagrebačkog portala majstor nije mogao stvarati ro- 


%" Kapt. arhiv, ant. fasc. 101., nr. 44. 

.maničku umjetninu, nego baroknu. Svako stilsko razdoblje 
imade svoj jezik, koji je stran kasnijim stilovima. Ova činjenica 
pokazuje svu lažnost umjetnosti 19. stoljeća, koje se izživlja- 
valo u svim stilovima. . a nije imalo jakosti Bonaći 
svoj vlastiti umjetnički oblik. 


Zagrebački portal petorke i već odavna utvrđenu činje- 
nicu, da se gotika i barok međusobno podnose, jer su oba dina- 
mički stilovi. U gotičke zabatne lukove umetnute su barokne 
volute nadvratnika, i one čine skladnu cjelinu sa gotičkim lu- 
kovima. Pogrješno je zato radilo prošlo stoljeće, kad se zano- 
silo »čistoćom stila«, koja je, osim množtva drugih umjetničkih 
spomenika, uništila Vinkovićev portal i opustošila unutrašnjost 
zagrebačke stolne crkve. Ali za to nisu krivi pojedinci, koji su 
to radili, nego obćenito krivo shvaćanje umjetnički neplodnoga 
19. stoljeća. 

Vinkovićev portal nije tako star, kako su neki mislili. Hi- 
storijski dokumenti, grbovi na portalu i stil, u kojem je izve- 
den, određuju vrieme njegova postanka i obnove od g. 1640.— 
1700. Nije ga radio domaći čovjek, nego majstor iz Kranjske. 
Nije ni prvorazredna umjetnina, nego ga je radio osrednji pro- 
vincijski klesar, a obnavljao ga bolji umjetnik. Nije ni posve 
izvorno naše umjetničko djelo, već je izrađen po uzoru por- 
tala u J&ku, ali sa mnogim razlikama. Uza sve to portal je va- 
žan umjetnički spomenik. Važan je, jer su u njemu bili saču- 
vani dielovi prvotnog portala zagrebačke stolne crkve. Važan 
je, jer pokazuje putove kulturnih, a napose umjetničkih utje- 
caja. Važan je, jer je jasni primjer, kako se vladao umjetnik 
jednog stilskog razdoblja, kad je imao nasljedovati umjetninu 
ranijeg stila i jer pokazuje, kako se podnose različni stilovi 
međusobno. Radi tih razloga portal i danas zaslužuje našu paž- 
nju. On zaslužuje da bude jednom opet sastavljen i podignut 
na doličnome mjestu. 

Antun Ivandija 

